
AWEMainta 


Augustus 21, 2015 
www. awemainta. com 
noticia@awemainta.com 
facebook.com/awemainta 
tel: 583-1400 


Polis a logra DETENE dos 
sospechoso di tiramento na 

San Nicolas 























Polis a logra 
detene dos 
sospechoso di 
tiramento na San 
Nicolas 


AYERA merdia Polis a ser manda cu maximo urgencia 
pa un caso di tiramento den Bernhardstraat na San 
Nicolas. 

Na yegada di e prome patruye policial, a bin compronde 
cu algun persona lo a los tiro riba un otro persona, cu 
afortunadamente ningun hende a resulta herida. 
Testigonan a nota cu aki ta trata di sospechosonan cu lo 
a subi un Toyota Yaris blanco, cual number a ser duna 
na Polis y cu nan a tuma direccion pa Playa. 

Mesora a alerta tur patruya policial riba caya pa para 
e auto aki y control’e y detene e sospechosonan den e 
vehiculo aki. 

Tabata na altura di e rotonde Pos Chikito a logra par’e 
strategicamente y a detene e 2 sospechosonan di cual 
un di nan t’e conocido di Polis “Wendel”. 

Polis a confisca e vehiculo tambe pa mas investigacion. 

Minister di Turismo ta anuncia criterio nobo pa nos bishitantenan Venezolano 

Pa un persona drenta Aruba e 
mester tin un MINIMO di 500 dolar 

cash den su posecion 


REUNIONNAN interno 
entre ATA, AAA y Ministerio di 
Turismo ta tumando lugar riba 
un raport cu Minister Oduber a 
pidi specificamente riba mercado 
Venezolano. 

E mandatario a bin ta menciona 
e 3 categorianan di bishitante 
Venezolano cu nos isla conoce. 
Un t’e bishitante cu di berdad nos 
kier atrae atrabes di un strategia 
t’esun cu ta keda na Aruba entre 
5 pa 7 dia of mas, cu ta gasta y ta 
na Aruba como turista. 

Bo tin un otro categoria cu t’esnan 
cu ta bin y keda Aruba pa un dia 
uzando Aruba como Hub y ta bay 
otro partinan di mundo. 

E grupo cu ta keda un anochi 
tambe t’esnan cu ta contribui 
na nos economia. Nan tambe ta 
keda na un hotel, uza transporte 
pa yega nan destinacion, nan ta 
paga nan Airport Tax, nan ta come 
den nos restaurantnan, pero e 
siguiente dia nan ta bay. 

Nan ta contribui sin pone presion 
riba nos infrastructura. 

E di tres cu ta bin Aruba pa extrae 
dolar y bay bek nan pais cune cu 
ta keda un par di dia Aruba, no 
necesariamente hopi tempo. 

E grupo aki ta bin berdad nan ta 
raspa carchi, porta nan ta keda na 
un apartamento, of un cas, pero 
ta reconoce si cu esaki tambe tin 
un contribucion na nos economia 
maske cu ta uno minimo pero ta 
uno cu kisas no tabatin. 

Hopi biaha ta pinta e mercado 
aki como uno negativo, mientras 
cu mester menciona si cu den e 
analisis a mustra un aumento 
den e cantidad di bishitantenan 
Venezolano cu ta keda den hotel. 
Na aña 2009 e cantidad tabata 
52.224 compara cu final di 2014 
cual tabata 67.182 pues un 


crecemento di mas of menos 20% 
di Venezolanonan cu ta keda den 
hotel. 

E ultimo tendencia negativo awor 
t’e di 4 categoria t’e grupo cu ta bin 
Aruba, pasa nan dianan di estadia 
y busca manera pa keda na Aruba. 
Minister Oduber ta bisa: “E grupo 
aki naturalmente t’e grupo cu mas 
nos tin atencion riba dje y esey t’e 
grupo cu bo no ta desea. 

Den su totalidad e t’e grupo 
minoritario cual ta dificil pa midi 
exactamente cuanto esaki ta, pero 
tin esfuersonan cu ta wordo haci.” 

E mandatario a gradici e trabou 
inmenso di Inmigracion cu ta 
wordo haci conhuntamente cu 
Aeropuerto, cu ta detecta na 
tempo un gran cantidad di e 
personanan aki y manda nan bek. 
Sr. Oduber ta sigui comenta: 
“Tin biaha ta entre 20 
pa 30 hende nan ta 
manda bek pa dia 
riba e mesun avion 
ora nan no cumpli 
cu cierto criterio cu 
tin stipula, of si tin 
sospecho di no tin 
e actitud di un 
turista.” 

Recientemente 


den Conseho di Minister a tuma 
un decision cu inmediatamente 
ta implementa un criterio nobo 
pa purba frena e tendencianan 
negativo cu no ta beneficia nos 
isla. 

Minister Oduber ta splica: “Nos a 
notifica mesora tur instancia tanto 
local y internacional cu desde awe 
ta subi e grado cu un minimo di 500 
d o 1 a r cash 

cu bo 


mester tin den bo posecion na 
yegada di Aruba y cada dia cu un 
persona keda Aruba e mester tin 
200 dolar.” 

Por ehempel pa si ta un dia e 
pasahero ta keda Aruba e mester 
tin 500 dolar cash den su posecion, 
si e ta keda 2 dia tambe e mesun 
cantidad di 500 dolar ta vigente 
y si e keda tres dia e ta bira 600 
dolar etc. 

Cu e decision aki kier frena e.o. 
tendencia di esnan cu ta bin Aruba 
y busca manera pa keda, pero 
tambe kier disminui e grupo 
cu ta contribui lo minimo cu 
nos economia cu t’esun cu 
ta raspa carchi purbando 
di keda cu mas di e placa 
posibel den nan mesun 
cartera. 

Mester busca e mihor 
desaroyo pa San Nicolas y 
Aruba y no por bira ciego 
riba un of otro opcion 


PAPIANDO di e refineria, Minister Otmar 
Oduber a bisa cu esaki a habri sera 5 biaha caba 
den e ultimo 25 añanan y cada biaha cu esey 
tuma lugar ta trece un disturbio den henter 
e bida economico, pero mas cu tur social na 
nos isla. 

Cu un refineria ta haya un grupo cu entradanan 
mas halto si e wordo compara cu un hotel, pero 
no ora compare cu desaroyo di diferente hotel 
y otro desaroyonan turistico den e area. 

E tipo di desaroyonan aki ta wordo injecta dor 
di henter e inversion cu Gobierno ta papiando 
di dje y cu por tuma lugar den e centro di San 
Nicolas. 

Dunando un ehempel di e vision, Minister 
Oduber a bisa cu si bishita New Orleans mester 
bishita Bourbon Street, 60% di e turistanan cu 
ta bay New Orleans ta bishita Bourbon Street 
of French Quarters cu t’e area manera San 
Nicolas. 

Mescos ta na Sint Maarten, no por keda sin 
bishita e parti Frances. Esey ta loke kier crea 
pa Aruba unda actualmente e cantidad di 
bishitante cu ta yega pariba no ta ni 18%. 

Haciendo un calculacion si crea un desaroyo 
di berdad, un lugar unda cu e parte cultural 
combina cu e parti turistico, automaticamente 


unabes cu pone e prome hotel, sea all inclusive 
of no, lo mira un cambio grandi den e cantidad 
di bishitantenan na San Nicolas. 

Si ta all inclusive mes, e turistanan no ta keda 
7 dia den e hotel, nan ta sali sikiera 2 of 3 dia, 
pero mester tin un desaroyo pa cargu’e y si 
e tey, den un siman di tempo, solamente cu 
huespednan di all inclusive lo tin 
aproximadamente 2 pa 3 mil 
hende canando rond den 
San Nicolas. 

Banda di esey tin e 
ripple effect cu ta bin 
cu e hotel manera 
restaurantnan, 
car rentals, tour 
operators y esakinan 
ta crea mas empleo. 

Di e forma aki 
Arubianonan 
porhayachens 
di habri nan 
n e g o s h i, 
traha mas 
serca di cas, 
e miles di 
persona 
cu ta 


biba na San Nicolas por tin oportunidad di 
traha eynan mes, evitando e gasto di gasolin 
of transporte publico. 

“E ripple effect cu ta wordo crea sin conta e 
clean up di e refineria cu mester tuma lugar 
den 2 aña. 

Esey kiermen cu aki 2 pa 3 aña por cuminsa 
henter un desaroyo y diversificacion riba 
e miles di meter cuadra unda cu por bay 
den direccion maritimo den cuadro di e 
raport Maritiem Toekomst van Aruba, tin e 
posibilidad di un mega yacht cu no por pone 
den wafnan pabou di nos isla, tambe por 
wordo usa pa carga y otro tipo di industria”, 
Minister Otmar Oduber ta indica. 

E ta bisa cu e discusion no ta cu un ta bon y un 
ta malo, e discusion ta cual ta mihor pa nos den 
futuro y ta agrega cu experiencia di ultimo 30 
aña ta mustra cu San Nicolas no a boom. 

E Minister ta indica cu e opcion mester ta 
habri y Gobiemo actual ta evaluando 
e posibilidadnan, nada no ta cla 
ainda y awor mester tuma 
lugar un analisis di tur dos 
caminda cu por wordo 
encamina sin bira ciego 
riba un of e otro. 


Oreaming of a vacMion ? 

Walt Disney Woiid 


Oet 02 - 11, 2015 
Dcc 19 - 27, 2015 

* MAGIC KINGDOM 

* DISNEY HOLLYWOOD STUDIOS 

* SEA WORLD pV - 

* UNIVERSAL STUD10S :%* « 

* ISLAND OF ADVENTURE 


/r dretmts come trm 


Travel Bureau lr\c, 

Tel: 582-1992 


fun. 
nnles 

fim u r irñui your reach! 

Minister Paul Crees a reuni cu 

Uitzendbureaus 

Tin algun cambio den e ley cu posiblemente lo afecta nan companianan 


DEN cuadro di cambionan den e codigo civil, 
Minister di Labor drs. Paul F. T. Croes a reuni cu 
e representantenan di varios uitzendbureaus. 
Durante e intercambio aki Minister a scucha 
e ponencianan treci padilanti di parti di e 
asosiacion aki. 

Tin algun cambio den e ley cu posiblemente lo 
afecta nan companianan, y nan tabata kier a 
pone Minister na altura di esaki. 

Un reunion cu a bai den bon ambiente y unda 
dialogo a mustra di ta importante. Minister a 
informa e representantenan rib’e cambionan 
cu Gobierno tin proponi den e tri-partite. 


E cambionan 
aki ta den 
c u a d r o d i 
concordancia 
den Reino 
hulandes y 
tambe cu e 
meta pa mas 
participacion 
rib’e mercado 
laboral. 

“Participacion, 
productividad 
y seguridad p’e 




—TAKE THE2015 — 

USTERINE 


Erin Croes 

Locutora, Directora Magic 96.5 FM 


Kills Germs that Cause 
Bad Breath, Plaque & the 
Gum Disease Gingivitis 



21-DAY CHALLENGE 


ONE POWERFUL MINUTE A DAY CAN ADD UP TO A GUARANTEED RESOLUTION WIN 



SUBMIT YOUR 

‘SWISH SELFIE’ 

— FOR A CHANCE — 

TO WIN! 

Send emails as often as you like 
between 01/08/2015 and 30/09/2015 


Step 1: 

Take a 'selfie' swishing with your 
favorite LISTERiNE* Mouth Rmse. 

Step 2: 

Email selfie to 

Iistenne21@mannquecapnles.com 


trahador t’e punto di 
salida. Cualkier cambio 
cu nos propone ta sali for 
di e punto di bista aki. Nos 
ta traha na bienestar di 
cada trahador”, Minister 
Paul Croes a bisa. E 
representantenan di e 
uitzendbureaus tabata 
contento con e reunion a 
bai, como cu ta hunto ta 
yega n’e mihor producto 
di ley. 

Un di e puntonan t’e 
tempo cu e ley lo drenta 
na vigor p’asina cualkier 
sector mester ahusta nan 
mes p’e cambionan aki. 
Tambe tin cierto 
cambionan den otro 
leynan cu kizas por 
apoya e sector di 
uitzendwezen. Minister 
a compromete su mes 
tambe pa publica e lista 
di uitzendbureaus oficial 
cu por funciona como 
tal. 

Cualkier compania cu 
ta opera sin un permiso 
di trabou temporal 
(uitzendvergunning) ta 
actuando contra ley. 

















6 


AWEMainta Diabierna, 21 Augustus 2015 


ELOGIO pa FTA y Gerencia di Ceel 
Casine p # e madurez desplega 

Protocol firma na beneficio di trahadornan 


DESPUES di e impase laboral cu tabatin entre Gerencia 
di Cool Casino y trahadornan (representa pa sindicato 
FTA) finalmente ambos partido a yega n’un acuerdo 
den un forma di un protocol. “17 trahador ta 

bek den funcion den e Casino, na pia di trabou. E casino 
por continua su operacionan y tin un perspectiva pa 
yega n’un contrato colectivo. Esei t’e meta principal di 
e intermediacion y peticion di Gobierno”, Minister Paul 
Croes a mustra. “Mi mester duna un palabra di elogio 
na ambos partido, cu e madures cu ambos a actua den e 
situacion aki. Nan a pone e trahador nan interes dilanti 
e diferencianan cu por a surgi entre nan”, Minister Paul 
Croes a declara. Rol di Minister Croes den esaki tabata 
uno di gran balor, como cu e la intermedia entre e dos 
partidonan en busca di e pas laboral. 

Tanto Gerencia di Casino como sr. Hubert Dirkz di FTA 
a mustra satisfaccion den e resultado alcansa. 

Awor lo traha rib’un contrato colectivo p’e trahadornan 
di Casino. Minister Paul Croes a mustra e balor di 
comunicacion den e momentonan cu tin e incertidumbre 
entre dunador di trabou y trahadornan. 

“Pas laboral t’e combinacion entre respet pa derecho di 
e trahador y garantia di continuidad di un compania” 
Minister a conclui. 


Avenida Milo J.Croes # 118 - A 
tel: 5883948, fax: 5883945, 

Dllantl Flora Market na Dakota, 
Horario: 8.30AM-5.30PM (nonstop) 
email: doorhandle @ setamet.aw 

PANIC PUSHBARS - DOORCLOSERS 
SECURITYSTRIPS - SWINGHINGES 
SECURITYLOCKS - DOVESPIKES 
SPANTAPALOMBA, Y MUCHO MAS 





OPENBARE AVONDLEERGANGEN ARUBA 


is 



Bo ta creativo, responsabel, motiva y gusta traha 
cu bo man. Anto un opleiding na OAA 
Beroepsonderwijs scol anochi di ofishi ta net 
loque bo ta busca. Check nos out na 5827324 of 
bishita nos website: www.oaa.aw 
Inscribi pa aña escolar 2015-2016 































AWEMainta Diabierna, 21 Augustus 2015 


7 


Esaki t # e momento unda mester discuti 
conhuntamente e mihor destino pa pueblo di 
Aruba y habitantenan di San Nicolas 





Kooyman Megastore • Av. E. J. (Watty) Vos 20 
www.kooymanbv.com • facebook.com/kooyman.megastore.aruba 


MINISTER Otmar Oduber ta indica cu na 
ningun momento el a bisa cu mester bin sea 
hotel of refineria, esey no t’e caso y nunca 
tabata e caso. E ta considera esaki un discusion 
totalmente robes. 

E discusion cu tin no ta entre hotel Bahia 
Principe y e refineria, e discusion cu tin ta 
entre un desaroyo economico di hospitalidad, 
di turismo contra un refineria. 

Esaki mester ta bon cla, pasobra tur hende 
sa cu si bay compara un hotel di 450 kamber 
y un refineria, e ora nos tur sa ki decision di 
Gobierno mester ta. 


Minister Otmar Oduber ta bisa cu e discusion 
ta uno sano unda cu Prome Minister Mike 
Eman mes a bisa cu tin un dilema mirando cu 
den Gobierno aki tin un pensamento pa bay 
den direccion berde, un direccion cu Prome 
Minister a expresa y cu mundialmente nos 
a wordo reconoci pe. Ademas, hopi biaha 
den turismo mes e ultimo 2 aña a bay den 
e direccion aki unda cu tur parti cu bay ta 
papia di Green Aruba, cu nos ta bayendo den e 
direccion di ta un pais cada bes mas sostenibel. 
Den e mesun cuadro aki tin e desaroyo di 
San Nicolas, cual ta uno cu tin ya caba 3 aña 
trahando riba dje. 


E desaroyo aki ta ensera entre otro pa haci di 
San Nicolas un centro turistico y esaki 
por wordo logra dor di explora y 
explota e diferente hotelnan cu 
mester bin pariba di nos isla y 
hunto cune un desaroyo nobo 
pa Aruba, cual ta di haci di San 
Nicolas e centro di nos 
herencia cultural. 

Intencion ta 
pa haya tur e 
aspectonan 
cultural pariba 
di nos isla 
manera ta 


T KOOYMAN MEGASTORE HABRI NON-STOP di 7am - 6pm y ZON 9am - 2pm 


“Ora bo tin un parti di bo isla cu 
no tin nada n’e momentonan aki, 
bo tin cu crea un volumen, un 
desaroyo, cu ta loke nos a haya cu 
un di e mihor cadenanan cu tin di 


all inclusive, cu ta Bahia Principe. 
Unabes cu bo tin desaroyo, y nos 
a bisa esaki mas cu IV 2 aña pasa, 
bo ta cuminsa haya un cantidad di 
otro interes y el a tuma lugar caba. 

Mi por confirma cu tin interes 
gebacked up cu finanza 
di banconan pa otro 
inversionnan, por 
ehempel un high 
end boutique 
hotel di 78 
kamberdirigi 
riba e 


monumentonan, Carnival Village, Watertoren 
unda un museo lo ta ubica, Museo di Carnaval 
(5.7 miyon), Nicolaas Store (1.6 miyon) cu ta 
wordo renoba y lo tey bek como monumento 
y un museo lo ta ubica den dje. 

Tambe desataho pa renoba e prome mitad di 
Promenade a sali diasabra den corant y tin 3 
miyon destina p’esaki. 

Esaki ta djis pa mustra cu no ta papiando di un 
hotel Bahia Principe. E hotel aki tabata e inicio 
di un proceso cu a conduci na posibilidadnan 
pa mas hotel. 

Aki Minister Oduber a informa cu tin 
combersacionnan cu otro hotelnan 
cu kier ubica den e area aki, 
mientras cu tin otronan cu ta 
confirma cu financiamento y cu no 
ta all inclusive. 


aspecto di diving y 60 miyon florin di inversion. 
Tin otro proyecto gebacked up di 60 miyon 
dolar pa otro desaroyo cu no ta hotel, pero 
relaciona cu turismo y carga den e area aki”, 
Minister Otmar Oduber a duna di conoce y a 
agrega cu loke ta creando ta un desaroyo nobo 
den e area aki cu ta limpi. 

Na ningun momento el a bisa cu ta contra 
un reapertura, loke e mandatario a bisa 
cu ta n’e momento unda mester discuti 
conhuntamente e mihor destino p’e pueblo di 
Aruba y naturalmente e habitantenan di San 
Nicolas. 


o 


KOOYMAN 

DEAL OF THE WEEK 


DROOGREK ELISE 

• H 102.5 xW 160 cm 

• Capacidad pa seca 27 m 

• Solidoy duradero 

Gobierno y 
Parlamento di AVP 
a haya mandato di 
pueblo pa desaroya 
henter nos pais 


no por wordo habri mas. 

Pa haci esey Gobierno no a busca mandato 
di Parlamento. E no tabatin mester di dje 


ta entrega y aproba. Incluso esnan cu 
e mes a sostene, drs. Rene Herde a dun’e 
di conoce. 


GOBIERNO 


tampoco. 


di Aruba a haya mandato di pueblo pa 
desaroyo henter nos pais. Esey ta inclui San 
Nicolas, asina lider di fraccion, drs. Rene 
(Baba) Herde a duna di conoce. 

Gobierno di AVP a habri e refineria cu tabata 
sera un biaha caba. Oposicion tabata contra. 
Awor Parlamento a pidi Gobierno den forma di 
e mocion di AVP cu sosten di mayoria grandi 
den Parlamento, pa purba habri e refineria un 
biaha mas. 

Pero si encaso esey no ta posibel, Gobierno 
di AVP a haya encargo pa sigui cu plannan pa 
desaroya e area di San Nicolas den cua otro 
forma sano, cu ta crea trabou y entrada pa nos 
hendenan. 

E ponencia di e lider di PDR, Andin Bikker, cu 
Gobierno no a haya mandato pa explora otro 
alternativanan cu e refineria ta totalmente 
fo’i sla. Aparentemente e lider di PDR ta lesa 
solamente e mocionnan cu e mes ta entrega. 
E mester lesa e mocionnan cu fraccion di AVP 


MANDATO 

Gobierno no tin cu warda mandato di 
Parlamento p’e actua. AVP a saca economia 
di Aruba for di e abismo cu MEP a bay lagu’e 
aden di -15% y pone bek riba caminda di 
crecemento den apenas 4 aña. 

No a haci esaki cu mandato di Parlamento, pero 
cu mandato di pueblo y cu propio iniciativa. 
Gobierno di AVP a salba pensioennan di Aruba 
y sigura mas cu 20 mil famia nan pensioen 
pa awor y den futuro. No a haci esaki riba 
mandato di Parlamento, pero cu mandato di 
pueblo. 

Den caso di e refineria, Gobierno a haci tur lo 
posibel pa habri’e na 2011 y despues cu el a 
sera na 2012, Gobierno y fraccion di AVP no a 
stop niun rato pa busca forma pa bolbe habri’e. 
Pero mientras cu tabata busca forma pa habri 
e refineria via tur canal y den tur forma den 
tur pais den region, a sigui desaroya plannan 
p’e area di San Nicolas en caso cu e refineria 


Gobierno y fraccion di AVP no a sinta warda pa 
un mandato tampoco. E impresion cu Gobierno 
no tin mandato pa busca otro desaroyo pa 
San Nicolas ta muestra di un asercamento 
misquino, segun Herde. 

Pasobra e meta principal ta cu mester desaroya 
San Nicolas, crea cupo di trabou y entrada pa 
nos hendenan. 

Pa AVP, mester sigui desaroya henter Aruba, 
cu of sin e refineria! Esey nos a pone den e 
mocion di AVP. 

Si no por habri e refineria anto mester sigui 
desaroya e bunita area di Sero Colorado. 
Pasobra t’e interes di San Nicolas y Aruba ta 
loke ta importante. 

E pensamento cu no por pensa riba nada 
otro forma pa desaroya San Nicolas, ta un 
asercamento limitativo cu sigur nos di AVP 
no ta comparti, lider di fraccion di AVP, Rene 
Herde a conclui. 


Grupe di turista a 
bringa cu otro 


CENTRAL a manda Polis diaranson 01.15, 
na Senjor Frogs pa un bringamento. 

Eynan tres muher, ta bisa cu nan a caba di 
wordo maltrata pa un otro grupo di muher na 
Senjor Frogs. 

E muhernan ta Sh, I, y J, y nan ta declara cu 
nan tabata para pega cu e podium di Senjor 
Frogs, ora cu diripiente un muher halto 


color scur a cay 
for di e podium 
y a dal Sh. Riba 
su cabes. 

Despues e 
muhernan a 
puntra nan kico 
ta pasando y di ripiente un grupo di persona 
a bin riba nan. 

Nan ta bisa cu e personanan tabata onbeschoft 
y a cuminsa dal nan. E otro partidonan no 
tabata mas n’e sitio y a bay den un taxi Toyota 
Corolla color shinishi. 

Polis a mira e taxi para na The Mill. E chofer 
di e taxi a bisa cu el a caba di baha e grupo na 


Divi Links. 

Polis a bay eynan y ta papia cu nan. Tabatin un 
discusion entre nan di locual cu a pasa. Nan a 
bisa cu algo a bay for di man na Senjor Frogs, 
como cu un di e muchanan muher a cay di e 
podium y a start un bringamento. 

Polis no por a compronde nan storia. Esun cu 
a cay for di e podium no tabatin mucho cos 
di bisa y no kier papia. Polis a conseha e otro 
partido cu ta kedando na Divi Phoenix, pa pasa 
warda di Polis pa duna keho. 

Nan a bisa cu nan tambe lo bay poli pa haya 
tratamento, mirando cu J. a haya golpi na su 
cabes. 

Evelyn Wever-Croes na Minister 
Michelle Hooijboer 

Regla e asunto 
di schoolgeld di 
skoa cu urgencia 

Duna tur mayor cu a paga sin 
mester, nan placa bek 


LIDER di MEP, Evelyn Wever-Croes den Conferencia 
di Prensa di MEP a lansa critica serio rib’e falta di accion 
di parti di Minister Michelle Hooijboer-Winklaar den 
resolve e asunto di schoolgeld di SKOA. 

Dia 1 di april, casi 5 luna pasa, nos a yama e Minister den 
Parlamento pa trata e tema aki, hunto cu e persecucion 
personal di e Minister contra un Maestra na Skol di 
Kudawecha. 

Nos a urgi e Minister pa resolve e problema di SKOA, 
pasobra ta obvio cu SKOA tin mester di e fondonan y ta 
logico cu ta Gobierno mester duna SKOA e fondonan. 
Hasta nos a bis’e cu nos di Parlamento ta dispuesto na 
yud’e, di move placa di otro post pa pon’e pa enseñansa, 
p’asina SKOA haya placa y resolve e impase cu mayornan. 
Pero Minister Michelle Hooijboer-Winklaar ‘Wrong and 
Strong’, no a mustra ningun interes den soluciona e 
problema, es mas, mescos cu e problema na Kudawecha, 
e Minister a escala cos. Tur dos caso ta den Corte ainda. 
Pa loke ta trata SKOA, hues a basa su mes rib’un derecho 
constitucional y legal di muchanan pa enseñansa liber. 
Un derecho constitucional cu ta conta pa tur mucha den 
scol basico. 

Pesey mi no por compronde e posicion di Gobierno awor 
cu ta solamente e mayornan cu a gana e caso lo haya nan 
placa bek. Bo no por limita un derecho constitucional 
na un grupito so. 

Si nos pais tabatin un Gobierno drechi, si e Ministernan 
di Aruba tabata hende homber y hende muher honesto, 
nan mester a respeta derecho constitucional di nos 
muchanan, y hamas nan lo a laga e cos aki bai asina leu. 
Awor cu e problema a escala di e forma aki, e Minister 
ta sinta trankil di dje y laga e muchanan bira victima di 
su maneho desastroso riba tereno di enseñansa. 

Pesey nos ta manda e mensahe aki p’e Minister: regla e 
asunto aki cu urgencia y duna mayornan nan placa bek. 
Tin placa; Si tin placa pa pone cabay blauw tur caminda 
den Playa, si tin placa pa paga compania di mercadeo pa 
graba tur loke oposicion ta papia, y si tin placa pa Mike 
Eman sigi hala faha mara den stoel di business class 
di KLM, mester por tin placa pa cumpli cu enseñansa. 
Unico cos cu mester tin ta buena fe y compromiso pa 
traha pa pueblo. 

Aruba merese mihor, nos muchanan merese mihor, y 
nos enseñansa merese di haya prioridad. 




.FERTEC N.V. 

I AIRCONDITION & REFRIGERATION 

Address: Caya Ernesto o Petronia 45 Email: fertecnv@hotmail.com 
Tel: (297) - 5882860 Cell: (297) - 5633766 



Seriously efficient air conditioning 

A smart solution for your 
busines or home 

5 ton unit, 5.3 amps 

24 hours a day, 7 days a week 
is about 230,- AWG monthly 


TV 


SEER up to 25.00 

slS( XJRCE* 

Home Énergy System 

New generation of 
inverter minisplit 


The Only Inverter Central 
Unit with 

Solar Panel Connection 

25 Aña sirbiendo pais Aruba... 


“Mi ta orguyoso di nos miembronan di Áduana" 

Ta palabranan expresa pa Minister di Finanza, mr.Angel Bermudez 


MINISTER di Finanza, mr. Angel Bermudez 
y Director di Departamento di Aduana, sr. 
Roderick Croes a haci entrega diarazon atardi 
di 8 decreto na miembronan di Departamento 
di Aduana cu a celebra 25 aña den servicio. 

E grupo aki a drenta den servicio dia 16 di 
maart 1990, un grupo cu Director Croes mes 
a forma parti di dje y ta conta tambe cu a pasa 
den un procedura di seleccion hopi riguroso 


25 aña pasa. 

“Awe nos por mira e fruto di e proceso aki, cu 
ta coleganan ehemplar y cu rango halto den 
Cuerpo di Aduana”, sr. Ricky Croes a indica. 
Segun Minister Bermudez esaki ta un grupo 
basta intacto ainda pues 70% di e miembronan 
di e grupo ainda ta forma parti di Departamento 
di Aduana. 

“Mi ta sumamente orguyoso di e 
miembronan aki y cu hopi respet 
tambe mi ta extende un palabra di 
felicitacion pa nan tur cu nan 25 
aña sirbiendo pais Aruba”, asina 
e mandatario a expresa diarazon 
ultimo. 

Manera ta conoci caba, desde aña 
pasa cu Minister Bermudez a asumi 
e cargo di Minister di Finanza, 
ya caba tabatin hopi retraso riba 
tereno di e posicionnan legal di e 
empleadonan di Gobierno, pues e 
mandatario ta hopi satisfecho cu 
e logra keda cla cu e decretonan e 
aña aki ainda. 

“Nos a traha duro pa trece tur 
esaki bek den realidad paso mi ta 


haya como doño di trabou loke sigur nos di 
Gobierno mester ofrece t’e respet y atencion 
pa nos empleadonan. 

Pues na momento cu presenta un fecha cu 
mester celebra of conmemora mester haci 
esaki na tempo y no cu un retraso largo asina”, 
Minister Bermudez a afirma. 

Na mes momento, Director Ricky Croes a 
sigura cu conhuntamente Minister Bermudez 
y e ekipo di maneho e trabounan ta continua 
pa yega n’e vision di e departamento, esta 
un Departamento di Aduana moderno den 
su totalidad, pues no solamente cu edificio 
y ekipo nobo, pero tambe unda cu por sigui 
eleva e nivel di nos Duaneronan mediante 
diferente curso den tereno di ’verificatie”, 
“administratief controle” como tambe algun 
curso di integridad p’e coleganan di Aduana. 

Minister Bermudez, Director Roderick Croes y 
henter e ekipo di maneho ta extende un palabra 
di felicitacion na Gwendelyn Boekhoudt, 
Ricardo Croes, Gregory Illidge, Earl Orman, 
Francis Perez, Guillermo Ruiz, Siomaira 
Schwengle-Maduro y Roderick Wouters cu 
nan 25 aña den servicio den Departamento di 
Aduana di Aruba. 



Tel: 5821164 
Cel: 5931189 
Fax: 5880109 
www. boutiquekeyl a . coin 


Nos tin hopi paña nobo y bunita 
di size S te cu size 26 
Pasa wak pa bo mes!! 

n li “like'us on 

facebook 

Mientras un delegacion di Aruba ta delibera na Hulanda 

Glenbert Crees to 
hoci su porti no 
Venezuelo 

Encuanto posibel re-apertura di e refineria 


MIENTRAS cu actualmente ta na Hulanda un 
delegacion di Gobierno di Aruba, pa haya un sosten 
mas amplia pa loke ta trata posibel re-apertura di 
refineria, unda e.o. ayera Prome Minister Mike 
Eman a reuni cu su colega, Premier Mark Rutte, 
Glenbert Croes ta haciendo su parti na Venezuela. 
Ki consecuencia esaki por tin, p’e deliberacionnan 
na Hulanda y negociacion cu Citgo, te ainda no ta 
conoci. 

Na opinion di Glenbert Croes, e kier sigui haci su 
esfuerso pa logra reapertura di e refineria na Aruba, 
y pesey a biaha pa Caracas, Venezuela pa topa cu 
ehecutivonan di compania Petroleos de Venezuela, 
PDVSA. Ta for di 2 luna pasa cu e miembro di 
Parlamento ta moviendo tur su contactonan na 
Venezuela, mayoria via e red di Parlatino, pa por 
logra topa cu ehecutivonan di PDVSA y tambe cu 
Presidente di e pais. 

Ayera mainta llor, Parlamentario Glenbert Croes 
a topa cu srs. Jesus Luongo, Vice Presidente di 
PDVSAy Sergio Tovar, kende ta Director Ehecutivo 
di Planificacion. E reunion a tuma lugar n’e oficina 
principal di PDVSA situa na Torre La Campiña na 
Caracas.“E reunion a bay hopi bon, hopi positivo. 
Mi ta spera cu esun na Hulanda tambe a bay bon. 
Ohala nos por logra uni e esfuersonan pa hunto 
logra reapertura di e refineria pronto”, asina 
Parlamentario Glenbert Croes a duna di conoce. 

E ta su so como representante politico di Aruba 
na Venezuela awor y lo keda te cu awe y ta planea 
pa topa cu mas ehecutivo y cu mandatarionan 
Venezolano, cu manera menciona Glenbert Croes 
tin deseo pa topa cu Nicolas Maduro, Presidente di 
Venezuela. 

Ki consecuencia e encuentronan aki lo tin pa 
futuro negociacionnan, te awor no por ser midi. Na 
Hulanda, tin comentario caba, alegando cu Glenbert 
Croes no por compromete Aruba den nada y sigur 
Hulanda no. 


TIPO Dl CAMBIO OFICIAL 

ValkbpaZLAugu£lus20a5 

t'ellormainta 


Placa Extranhero 

Bank Papieren 

Wisselen, Cheque 

Benta 



ReisCheque en 

na 



Over Boekingen 

Publico 

US Ddlar 

1.77 

178 

180 

CAIMDdlar 

1.33 

135 

137 

Engelse Pond Sterling 

272 

2.77 

283 

ZVterseFrankperCHF. IDO 

184.71 

18543 18823 

NedAt GUden perANG. 100 

9800 

100.00 bljetten 10Q20 



chq./oaboeking 100.00 

J apanse yen per J PY. 10.000 

142.51 

143.81 

145.25 

EuoperXEU. 100 

197.37 

199.17 

20118 



Provision di Devisa 1.3% 
Segun articulo 12 di Afkondigingsblad 
diAruba 1991 nr.GT 32. 

Banco Central di Aruba ta defini 
e tipo di cambio oficial pae 
cambionan di placa extranhero. 

BANCO Dl CARIBE 


DRAGON 

CD & ELECTRONICS 


Mainstreet San Nicolas Tel. 584-3999 
open 9.00 - 13.00 and 14.30 - 18.30 


Dragon spec\As 



Samsung note edge 


blu sport 4.5 
afl. 210.00 


Samsungs3 minl 
afl. 315.00 


Also: Samsung S5 . s5 mini. Samsung S4. Samsung 4 mini. S3 mlni etc. 

Accessories for all Samsung and Iphone modeis 


Toshiba Laptop 15.6 "4Gb 320Gb Harddisk. Afl. 900.00 
Hp Ink catridges. Unrversal laptop adapters etc.. 
iTunes gift cards $ 10.00, $ 15.00 and $25.00, 
Google play cards and Playstation Network cards. 


Sales, repair and accessories for all Samsung modeis and other oellulars. 
Unkxrk, retoad, reset, upgrade, replace lcd, keypad, speaker etc. 

AZV a gradici 
dr. Narian 
pa su trabao 


DRS Anko Ringeling, Director di AZV den e 
reciente conferencia di prensa a cumina na gradici 
dr, Narain, kende su contrato lo termina dia 1 di 
september awor. 

Dr. Narian ta un dokter hopi stima y AZV ta reconoce 
esaki y bise danki pa tur e añanan cu el a traha pa 
su pacientenan y desea tambe tur clase di exito p’e 
goza di un pensioen bon mereci. 

Dr. Narain por sigui cu su practica particular, pero si 
t’asina e mes por anuncia esaki ora yega asina leu... 
Riba e pregunta si dr. Narain por a sigui cu e trabou 
na Hospital. T’asina cu Huez mes a dicta sentencia 
y mustra cu dokter Narain aunke no tin contrato cu 
AZV mester tin aceso pa haci su trabou na Hospital, 
segun Anko Ringeling. 

Awor Aruba tin 5 ginecologo cu ta mas for di tempo 
di dr. Narain su presencia of comienso. 


Ladronnan a 
drenta den cas 

CENTRAL a manda Polis diaranson 22.45, 
na un cas na Boegoeroei, p’un kiebro. Eynan e 
muher S. a bisa cu ora cu el a yega cas, el a mira cu 
desconocirnan a drenta den su cas y a bay cu algun 
articulo. Polis a tuma e keho. 


Simply The Best ! 



AC/DELCO 
MAC BATTERY 

NGK/DENSO 
SPARK PLUGS 




mmm 



SYNTHETIC BLEND MOTOR OIL 
ONLYAWGl 8.95 QUART 



Shell 

HELlX 


O Kendall 

MOTOR OIL 




UNLIMITEI 

MÓRGENSTER # 12 - B 



TEL: 583 1001 


Minister Otmar Oduber 

Un AYO special na un 

gran homber den tur 
sentido di palabra: 
Modesto ## Dede ,# Ruiz 



E SIMAN aki Aruba a wordo conmovi 
cu e fayecimento di un gran persona, 
un gran amigo, un gran ehempel den 
tur sentido di palabra, Modesto “Dede” 
Ruiz. 

“Como Minister di Cultura mi por bisa cu 
Dede semper tabata un persona cu mi a 
aprecia y tume como ehempel. 

Pa añanan largo el a demostra un amor, 
un pasion special e.o. pa nos fiesta 
cultural di mas grandi, nos Carnaval, 
semper activo y pendiente pa haci di 
dje lo mihor posibel. Pero Dede tabata 
mucho mas cu Carnaval of cultura, el a 
demostra e gran amor pa su pais atrabes 
di diferente actividad. 

Semper activo den actividad y clubnan 
social buscando e mihor porvenir di 
esnan cu mester di dje. 

Den deporte el a mustra su pasion 


specialmente pa baseball unda cu e 
tabata activo del little league pa añanan 
largo y pasion cu a wordo traspasa p’e 
siguiente generacionnan. 

Mi no por laga afo e gran amigo cu 
Dede tabata pami, semper cla pa duna 
conseho y hasta pa zundra ora mester 
tanto como miembro di partido y pafo 
di partido. Semper mi lo recorda su 
enseñansanan y consehonan. 

Cu partida di Dede nos tur cu a conoce e 
gran homber lo sinti un bashi grandi. Mi 
mas sincero condolencia y palabranan 
di consuelo ta bay pa su casa Rocio Ruiz 
Paternina, su yiunan Derwin, Sylvette, 
Kenneth, nietonan, demas famia y 
amigonan. 

Cu Dede sosega na paz den Reino di 
Señor” Minister Otmar Oduber a finalisa 
su in memoriam. 

Problema cu floaters 
cu a wordo horta 


Un persona den 
nan grupo a 
horta nan placa 


POLIS di Strand ta bay diaranson 10.50, 
na Robertos Watersport, na unda nan 
a huur algun floaters geel cu turista, cu 
ta pertenece na Hyatt Regency Resort. 
Eynan Polis a constata cu e floaters tin 
nomber di e hotel geprint riba nan. 

E personal di Hyatt ta bisa cu durante 
un periodo largo, difirente floaters a 
perde, pero nan ta pensa cu nan a drief 
bay, te ora cu nan a haya informacion cu 


Robertos Watersport tin difirente di nan 
floaters. Eynan un persona di Robertos ta 
bisa Polis cu e floaters no ta di nan, pero 
cu ta di e homber N.N. cu a laga e floaters 
serca nan. 

E personal a yama N. kende a bin n’e sitio 
y ta bisa cu el a haya e floaters den laman 
y ta consideranan di dje. 

Polis a atende rib’e asunto y a entrega e 
caso den man di Recherche. 


Rol 21 di augustus 2015 - Awe Corte di Prome Instancia 

Lo trata e.o. intento di 
asesinato na februari ultimo 


Horario 

Sospechoso 

Acto Castigabel 

08.15 

E.R.v.d.B. 

V.d.B. ta wordo acusa di, conhuntamente cu un otro of 
otronan, kiebro y ladronicia den un cas di un television y/of 
locion(nan) riba 18 di september 2014. 

09.15 

C.A.P.R. 

P.R. ta wordo acusa di a intencionalmente y cu premeditacion 
a purba tuma bida di un y/of dos persona riba 28 di februari 
2015, dor di los un of mas tiro cu un arma di candela den 
direccion di e auto den cual e personanan aki tabata sinta. 

P.R. ta wordo acusa di tabatin un arma di candela den su 
posesion riba 28 di februari 2015 y/of riba 11 di maart 2015. 

10.15 

D.K. 

K. ta wordo acusa di kiebro y ladronicia den un tienda di 
telefon(nan) celular y/of tablet(s) riba 3 di september 2014. 

E ta wordo acusa di kiebro y ladronicia den capia di un klooster 
di un tabernakel cu un caliz y/of un pyxis cu hostia(nan) riba 9 
dijanuari 2015. 

E ta wordo acusa di kiebro y ladronicia den un oficina di un 
fundacion di un radioriba 7 di mei 2015. 

E ta wordo acusa di kiebro y ladronicia di un caha di un 
compania riba 29 di april 2014. 

Pa tur e cuatro hechonan aki ta conta, conhuntamente cu un 
otro of otronan. 

K. ta wordo acusa tambe di a menaza un persona cu un crimen 
contra su bida riba 2 di april 2015, dor di cana bay cerca e 
persona cu un cuchio den man y/of a tira cu un boter di Chill 
y/of a bise: “Mi ta bay mata bo”. 

E ta wordo acusa di a intencionalmente destrui wiper di un 
pick-up riba 8 di maart 2015. 

E ta wordo acusa di a intencionalmente sconde un caha cu 
un mashin di corta, di cual e tabata sa cu e ta procedente di 
ladronicia, riba 3 di januari 2014. 




Registra awo! 

Manda bo e-mail na 
noticia@awetnainta.com 


HkdQéik 


POLIS a bay diaranson 12.07, na un cas na Seroe 
Patrishi pa un ladronisia di 2000 dolar. Eynan un 
grupo di Venezolano, ta bisa cu e homber J.G. 
Chirino cu ta pertenece na nan grupo a horta nan 
placa. Mirando cu e homber no tabata eynan Polis 
a bisa e grupo pa nan bay duna keho na Recherche. 


Muher ta 
accidenta na 
pool 

MIENTRAS cu Polis tabata duna asistente p’e 
asunto di floaters, nan ta mira un incidente ta tuma 
lugar n’e pool di Holiday Inn. 

Nan ta mira cu un muher a cay y e personal di e 
hotel tabata yude. Polis a papia cune y e ta bisa cu 
el a slip rib’un planki cu tabata los y e tabata keha di 
dolor na su heup y ta bisa cu e no ta sinti su pianan. 
Personal a bin n’e sitio y despues cu a controla e 
victima a hibe poli pa tratamento. 


Banco di Seguro Social Aruba 

APLICACION PA PENSIOEN 
DISVB HULANDA 

Entrante 17 augustus 2015 SVb su Departamento di Pensioen 
ta encarga cu e tarea di aplicacion pa pensioen di SVB Hulanda. 
Esaki ta encera cu tur persona cu ta aplica pa e pensioen di SVB 
Hulanda por acudi na e Departamento di Pensioen na Oranjestad 
of na San Nicolas. 

Cuanto tempo di antemano mester aplica? 

Tur persona cu ta un asegurado di SVB Hulanda y ta yegando 
edad di pensioen di Hulanda mester aplica 6 luna prome cu e yega 
su edad di pensioen. 

Con pa haci aplicacion? 

Pa haci aplicacion por pasa na Departamento di Pensioen pa 
busca e formulario. E persona ta yena e formulario completo y ta 
entrega esaki na e Departamento di Pensioen na Oranjestad of 
San Nicolas. SVb Aruba na su turno lo percura pa e formulario 
yega na e oficina di SVB Hulanda. Formulario yena incompleto no 
por wordo ricibi. SVb ta pidi pa tene bon cuenta cu esaki. 

Ki ora mi por pasa? 

Dia y orario cu por busca of entrega formulario di aplicacion ta 
orario regular di Departamento di Pensioen: 

Oranjestad: Dialuna - diabierna 8:00 AM - 12:00 PM; 1:00 PM - 
3:00 PM. Diaranson merdia ta sera pa publico. 

San Nicolas: Dialuna - diabierna 8:00 AM -12:00 PM; 1:00 PM - 
3:00 PM. Diaranson henter dia ta sera pa publico. 

Pa mas informacion por yama Departamento di Pensioen na 
527-2760. 

ir. Edwin M. Jacobs 
Director 

- ( SVb - Seguridad pa Aruba su comunidad ^ 


* 

CBS ta informa: 

Proyecto di 
TERMENTO na scol 

For di e investigacion ta resulta tambe cu 71.6% di 
e esnan cu ta ter otro mucha, tambe a wordo geter 



BULLY VICTIMS 

35 . 8 % 

were bullied at | 
least once a 
week 


38 . 1 % 

Confided in a 
friend that they 
were bullied 


53 . 5 % 

r Bully victims ' 
admitted to having 
bullied others, at 
least once A 


28.6 % 

Were bullied by 

adults 


18 . 5 % 

Were often afraid of 
being bullied at 
school 


BULLIED 


2 nd graders 

28.7% 

3 rd graders 

22.9% 

4 th graders 

19.4% 

5 th graders 

16.1% 

6 th graders 

12.9% 


25% 

Of all bully victims 
indicated that a 
teacheror other 
adult at school 
almost never or 
never stopped 
bullying of a 
child 


Most kids wete bullied 
by a buy and a girl 

tffi 


TDP5 

WAYS KIDS 
WERE BULLIED: 

Callad bad namas 

44 . 1 % 

Liad upDn 

42 . 2 % 

Hit, kicked Dr pushed 

27 . 1 % 

WarG tuldthey were 
gDingtD bE hit 

24 . 2 % 

Were tuld bad things 
abDutthe cDlDrof 
their skin 

23 . 3 % 


Almost half 
(47.1%) of all 
bully victims 
were bullied 
by their own 
classmates 


BULLYING BY SEX 2 
53.3% 59.3% 

t f 


Watching Dther kids 
baing bullied makes 
mefeel: 



■ Maybe it’s his/her own fi 

■ I don't feel much 

■ I feel bad for Him/her 


WHERE? 


58 . 9 % ° n the Playground 


30 . 8 % 


teacher present 

21.7 ° 

19.2 % During gym class 


In classroom without 


r ln classroom with 
" teacher present 


■\o ao7 ln the hallway at 
lO.q/o sch00 | 


In the bathroom 
at school 


One fifth 
(20%) nfall 
participating 
students were 
bullied by 
adults 

The prevalence of bully 
victims was the highest 
among kids ages 

6 9 

years old 


THE BULLY 

Of all 

participating 
students 41.1 % 
bullied others at 
least once 



71.6% of the 

bullies were 
also bully 
victims 


* First assessment; results of a survey held among 8 primary schools (grades 2-6) 'aII students that participated in the survey 


e boys and girls that participated in the survey 


OFICINA Central di Estadistica (CBS) 
conhuntamente cu Fundacion Telefon pa Hubentud 
a haci un investigacion piloto relaciona cu termento 
na scolnan basico. 

Durante e aña escolar 2013-2014, e alumnonan 
di klasnan 2 te cu 6 na 8 diferente scol basico a 
wordo getest mediante un cuestionario riba nan 
comportacion relaciona cu termento na scol. 

E alumnonan a wordo getest na dos diferente ocasion. 
Despues di e promer test, Telefon pa Hubentud a 
percura pa duna e muchanan di e scolnan piloto (klas 
1 te cu 6) un training riba termento. 

E resultadonan di e prome test ta wordo presenta den 
un infografico adhunto. For di e prome test ta sali 
na cla cu 56.6% di tur participante n’e investigacion 
durante e aña escolar corespondiente a yega di wordo 
geter. 

Di e grupo aki 53.3% tabata mucha homber y 59.3% 
mucha muher. 

E termento principalmente a tuma lugar riba tereno 
di scol (58.9%) y den klas den ausencia di e maestro 
(30.8%). 

E porcentahe di e studiantenan cu a wordo geter 
tabata mas halto bao di e muchanan di seis pa nuebe 
aña. 

E formanan di termento cu mas ta sosode ta: yama 
otro cu nombernan mahos, gaña riba otro mucha, dal, 
scop of pusha otro mucha, bisa cu lo dal otro mucha y 
bisa cosnan mahos di e color di cuero di otro mucha. 
For di e investigacion ta resulta tambe cu 71.6% di 
e esnan cu ta ter otro mucha, tambe a wordo geter. 
E resultadonan di henter e proyecto lo wordo publica 
dentro di poco door di CBS. 


Homber cu a cana horta 
cos den Supermarket a 
keda deteni 


CENTRAL a manda Polis diaranson 08.35, na Famia Supermarket 
na Brasil pa un asistencia. Eynan e doño W. ta bisa cu mas o menos 
07.15, un homber desconoci a drenta e supermarket difirente 
biaha. 

Mas o menos 07:23 W. na cina China a mira e grabacion di video y 
a mira cu e homber a bay cu 8 boter di shampo Pantene. E homber 
a hinca e boteman den un tas preto. Polis tambe a mira e grabacion 
y a reconoce e homber J.L. Alexander, naci na Santo Domingo, cu 
mas tempran a horta na Save a Lot Supermarket tambe. 
Alexander tabata bisti cu un sweater blanco y carson largo blauw 
cu un bril cu glas biña cu un tas den su man. 

Riba e video Polis a mira cu el a drenta den un auto Susuki Baleño 
blauw. W. a duna Polis un USB stick cu e grabacion. 

Polis a bay warda di Polis y na haltura di Zeewijk Polis a topa e 
Suzuki Baleño blauw. Polis a reconoce Alexander como chofer. 
Relaciona cu esey, el a keda deteni y hiba warda di Polis na San 
Nicolas. Polis a confisca e auto Suzuki Baleño A-12179 y hib’e 
warda di Polis, mirando cu e no tabatin ningun papel valido. 


Ladron ta bay cu auto 
na Sabana Basora 


CENTRAL a manda Polis diaranson 02.00, na un cas na Sabana 
Basora na unda ladron a bay cu un auto. Eynan Polis a papia cu e 
homber C. kende ta bisa cu desconocirnan a bay cu su auto Suzuki 
Swift blanco A. Polis a tuma e keho. 


Homber ta denuncia cu 
tereno di Elmar a bira dump 


SALINJA CERCA —E homber 
C, ayamawarda di Polis diaranson 
13.05, y e ta bisa cu e ta bibabanda 
di untereno di Elmar, naunda 
tin un cas di transformator. For 
di basta tempo e luga mas cu 
un persona ytambesubisiña 
pa nan tira sushieynan. E ta 


bisa cu e sushi a birahopi y ta 
manda mal holor y tambe e tin 
problema cu djaca. El a papia 
cu Elmar y tambe e bisiña, pero 
nada a wordohaci.City Inspector 
a wordoponinahaltura di e 
problema. Tgambe lo mandaun 
mail. 

Pa por brinda un mihor servicio 

E cantidad di paciente 
cu un dokter di cas 
por tin ta maximo 
2400 paciente 


DRS. Anko Ringeling a splica cu AZV a 
cuminsa e proceso pa pasa paciente di un 
dokter di cas pa un otro dokter di cas nobo. 
Hunto cu HAVA, AZV a discuti e punto riba 
e tempo cu cada dokter mester duna na un 
paciente. E cantidad di paciente mester cu pa 
cada dokter di cas, mester tin mester ta 2400. 
Ultimo añanan tin practica di dokter di cas 
cu tin mas di 3000 paciente. Esey ta trece 
cu e practica aki no tin suficiente tempo of e 
paciente tin un tempo di espera hopi largo. 

A mira hunto cu e dokternan kico por haci 
p’esaki. E dokternan cu tin mester mira bon 
con por haci cu dokternan cu ta na final di nan 
carera mirando cu nan ta bay cumpli 64 aña. 
E peso ta bira hopi pa nan y nan tambe ta haya 
cu por haci e practica di nan mas chikito. 

Den curso di siman y lunanan lo cuminsa pasa 
paciente pa un practica nobo. 

E dokternan cu nan ta deliberando cu nan ta 
pasa nan pacientenan ta di dokter Kayama, 
Alvarez, de Cuba y John Croes, kendenan ta 
den nan ultimo fase di nan carera, segun Anko 


Ringeling. 

Na San Nicolas tambe tin practicanan grandi, 
pero mester mira bon con lo bay haci cu esaki. 
Prome di september lo haya un practica nobo 
di un dokter di cas nobo na Playa. 

E pacientenan lo haya un carta, unda nan ta 
wordo informa di traspasa nan a base di last 
in first out. 

Unabez cu nan wordo traspasa y cu un 
asegurado kier otro dokter e ta liber pa haci 
esaki. Basta e ta un practica cu ta habri y no a 
yega n’e maximo di cantidad di asegurado cu 
un practica di dokter di cas por tin. 

Den pasado a haci tipo di traspaso asina caba. 
Pa cierto paciente e ta poco fastioso, pasobra 
nan ta custumbra caba cu e dokter. Mester 
compronde cu e practicanan ta hopi grandi y ta 
dokternan mes a bisa cu e peso ta pisa mirando 
e fase di nan carera anticipando cu nan ta bay 
cumpli 65 aña. 

AZV ta pidi comprension di e aseguradonan, 
semper ta keda e posibilidad p’e aseguradonan 
por scoge pa un dokter di cas di nan escogencia. 


Ta dos biaha pa aña por pidi cambio riba di un 
dokter di cas. 

Tin un opleiding tambe pa dokter di cas y esnan 
cu ta haci curso na Aruba por tin un cupo pa 
nan. 

Den transcurso di lunanan di otro aña lo tin 
mas dokter di cas nobo cu lo establece nan 
mes na Aruba. Asina por acomoda tur paciente 
y practica. 

Nan ta aplica e criteria y despues di sinta cu e 
dokternan a traha un lista. Drs.Anko Ringeling, 
Director di AZV a splica cu e principio pa no 
cambia mucho liher di dokter ta pasobra e 
dokter di cas t’e persona pa tira bon bista riba 
su paciente. No ta un bon idea pa core cambia 
dokter di cas sin mas. 

Apuntra Anko Ringeling como Director di AZV 
si un dokter di cas tin mas paciente nifica mas 
placa p’e dokter? 

E ta haci diferencia, pero na dado momento 
AZV no ta paga pa hopi extra pa mas paciente. 
For di cierto cantidad di paciente no ta paga 
mas. 

E dokternan di cas cu ta bay cu pensioen lo 
dura algun aña ainda pa nan bay. Nan ta den e 
fase final di nan carera pero ta cuminsa pensa 
caba. Como dokter di cas nan kier bouw af 
nan practica. 

Mester cuminsa prepara y como AZV tambe 
pa un remplazo. Anko Ringeling a splica cu 
esnan cu termina pa bira dokter por tin un cupo 
tambe ora cu nan caba. 

Nos tin como 41 dokter di cas, segun Anko 
Ringeling. Tin dokter di cas cu no kier traha 
full time. Nan ta indica cu nan kier un practica 
masha chikito y mester tin un reserva p’esaki 
pa pone mas cupo pa dokter di cas, segun drs. 
Anko Ringeling. 




EMPEÑA Y CUMPRA 0R0 


I MESTER Dl PLACA? 


PASA Y COMPROBA PA BO MES! 


o 


JUWELENHUISJE 

ORARIO 10AM - 6PM DlALUNA TE DlABlERNA 


ORAJMJESTAD WERFSTRAAT 7 LOK. 12 TEL 588 4141 O SAN NICOLAS B. V/D VEEN ZEPPENFELDSTRAAT 14 TEL 584 4141 

ATECH* cu presentacion na ingeniero y 
architectonan di Aruba 

'lnternet of Things # 


DURANTE ATECH* Conference lo pone 
enfoke rib’e importancia di tecnologia pa 
un empresario. Como cu tecnologia ta 
hunga un rol grandi den e trabow di un 
ingeniero y architect, ATECH* a organisa 
un presentacion n’e grupo aki. 

Mas di 30 ingeniero y architecto a bin 
hunto na co.lab situa na Dakota p’asina 
aki haya sa mas di kico ATECH* ta y kico 
por spera di e dos dianan di e conferencia 
aki cu ta tumando lugar di 28 y 29 di 
augustus. 

E grupo aki ta uno clave cu ta desaroya 
hardware y software y ta un elemento 
importante ora cu ta papia di startups 
den tecnologia. 

Rubiela Lampe, representante di un 
asociacion pa ingeniero y architecto na 
Aruba, a habri e anochi y a laga sa cu 
e ta hopi enthusiasma cu ta bai tin un 
conferencia cu enfoke riba tecnologia, 


esta ATECH*. 

Despues a sigui un presentacion di Kris 
Croes y Rudy Croes, co-fundador di 
ATECH, kendenan a presenta e topico 
‘Internet of Things’ 

Abo ta un empresario nobo y ta un 
fanatico di inovashon y tecnologia? No 
perde e oportunidad di conose y sa mas. 

Pa mas informacion di e conferencia aki 
bishita www.atechconference.com of 
Facebook www.facebook.com/ATECH. 
Intercambia experencia, ideanan cu 
otro empresarionan y probecha di e 
oportunidad aki pa socialisa den e mundo 
di ‘startups’ y stimula otro creando 
tecnologia nobo y diferente. 

Bin descrubi con entrepreneur ta mas cu 
djis ta un persona cu ta programa of ta un 
ingeniero. No warda mucho y sigura bo 
ticket pa ta presente n’e conferencia aki. 

Nos islo o yomo bon bini no 109.251 bishitonte 

Crecemento di turismo pa Aruba 
ta sigui cu 13.9% pa juli 2015 


TURISMO STAY-OVER: JULI 2006 - JULI 2015 

E crecemento pa cu bishitantenan 
pa nos isla ta sigui y esaki nos por 
mira atrobe durante luna di juli 
2015 na unda total di 109.251 
turista a bishita nos destinacion. 
Compara cu juli 2014, esaki ta 
13.299 turista mas. 

P’e asina yama ‘Year-to-date’ 
(YTD), Aruba a ricibi 678.404 
bishitante, cual ta un aumento di 
15.8% compara cu e mesun tem- 
porada aña pasa 

Pa loke ta trata juli2015: 
Norte America; For di Merca, 
un total di 60.365 turista a bin 
nos isla den luna di juli cual t’un 
aumento di 10.3% compara cu 
aña pasa. 

For di Canada a bin un total di 
2.236 bishitante (1.3% menos cu 
juli 2014).Pajuli2015, e mercado 
Norte Americano a aumenta cu 
9.8% y a representa 59.4% di e 
‘market share’ total di turismo pa 
Aruba. 

Latino America; Un total di 
34.137 bishitante a yega nos isla 
cual t’un aumento di 24.3%, un 
total di 6.682 bishitante mas pa 
nos destinacion, compara cu juli 
2014. 

Si nos analisa esaki pa cada mer- 
cado, bishitantenan di Venezuela 
asubi cu 33.3% (6.428 bishitante 
mas) compara cu juli 2014. 

Den cifranan absoluto, 25.725 
Venezolano a bin nos isla. 

Colombia a baha cu 18.7%, en to- 
tal 1.692 Colombianonan abishita 
nos isla, cu ta 389 menos compara 
cu aña pasa. 

Chile a aumenta cu 31.3%, un 
total di 1201 Chileño a bin pasa 
nan vacacion na nos isla, cu ta 
286 persona mas compara cu juli 
aña pasa. 

For di Brazil, 2.347 bishitante a 


bin pasa nan vacacion, cual ta 
7.4% menos (188 persona). Ar- 
gentina a bishita nos isla cu un 
total di 1.505 turista, cu tal96 
bishitante mas (15%) compara 
cujuli 2014. 

E continente di Latino America a 
representa un total di 31.2% di 
nos mercado di turismo durante 
juli 2015. 

Europa; Europa a aumenta 
cu 6.33% (468 bishitante mas) 
compara cu juli 2014. Un total di 
7.867 bishitante di Europa a dis- 
fruta di nos isla durante juli2015. 
Hulanda a aumenta cu 3.2% (106 
turista mas cu juli 2014). Un total 
di 3.464 Hulandes a bishita nos 
isla. 

Alemania a aumenta cu 51.9% 
compara cu juli 2014, cu 173 
turista mas pa Aruba. 

Un total di 506 persona Aleman a 
bishita nos isla. 

Reinonan Uni (United Kindom) a 
baha cu 129 turista menos pa nos 
isla, cu ta7.8%. (1.529 bishitante 
en total durante juli 2015) cu aña 


pasa. 

Italia a aumenta, cu 16.9% (117 
turista mas) compara cu juli 2014. 
Un total di 808 Italiano a bishita 
nos. 

E paisnan di Nordic a baha cu 
14.5% cual ta 63 turista menos 
pa nos isla compara cu juli 2014. 
Un total di 370 bishitante a bin 
nos isla for di e paisnan aki. 

Pa luna di juli 2015, Europa a rep- 
resenta 7.7% di e total di turismo 
pa nos destinacion. 

Venezuela; P’e luna di juli, nos 
por observa cu e mayoria di e 
bishitantenan Venezolano a keda 
nos isla p’un promedio di 3 ano- 
chi, mientras esnan cu ta keda pa 
1 anochi of 7 anochi a baha. 
Esnan cu a keda 3 anochi tabata 
42% di e total di bishitantenan di 
e pais aki, cu ta 10.804 persona. 
Si ta exclui e Venezolanonan cu 
a keda 3 anochi na nos isla, por 
nota cu e total di stay-over pa cu 
turismo di Aruba a aumenta cu 7% 
(compara cu 13.9%), mientras cu 


pa Venezuela esaki lo a baha cu 
0.8% - compara cu e incremento 
actual di 33.3%. 

TurismoCrucero; E cantidad di 
pasaheronan pa luna di juli 2015 
cu a bishita nos destinacion tabata 
23.627 cual ta representa 36.7% 
menos compara cu e mesun luna 
na 2014 na unda 37.315 turistan- 
an crucero a bishita nos. 

Pa juli, un total di 10 ‘calls’ a yega 
Aruba y esaki tabatal6 ‘calls’ du- 
rante luna di juli 2014. 

Pa 2015 expectativa ta p’e aña 
crucero lo cera cu 8.9% menos 
den turismo crucero compara cu 
2014, yegando asina un average 
di 607.700 turista crucero. 

Pa 2016, e yegada di turismo for 
di crucero ta proyecta pa yega 
714.520, cual ta ekivalente n’un 
incremento di 17.6% compara cu 
aña2015. 

Riba e grafico por mira crecemen- 
to di turismo pa Aruba p’e ultimo 
10 aña durante luna di juli. 

Zievinger Award pa 
prome biaha na Aruba 



E organizacion Memorable, action- 
able explorations for the common good 
Suburban Urban Ventures, representa 
pa dr. Julius Wong Loi Sing a reconoce 
y honra pastor Hipolito Zievinger como 
e homber cu Dios a usa tempo cu pastor 
Zievinger tabata pastoria e Iglesia Evan- 
gelica di Noord Saliña na Boneiro. 

Den un mensahe masha simpel Julius 
a comprende e envangelio y a conoce 
Cristo como Salbador y Rey di su bida. 
Julius tabatin 15 aña di edad y nunca por 
lubida e dia ey. 

Hipolito despues di a bay studia teolo- 
gia/pastorado na Institute Ebenezer na 
Venezuela a bandona su isla Aruba y a 
bay sirbi Dios prome na Corsou y despues 
na Boneiro. 

Na aña 1975 na Boneiro Pastor Zievinger 
tabatin un salario di fl.250.00 pa luna for 
di cual e mester a cria su famia, Gloria su 
casa y su 2 yiunan. 

Gloria tabata traha pan-dushi Arubiano 
pa bende pa haña extra entrada pa cubri 
nan gastonan y ainda yuda otronan den 
mas nesesidad. 

Pastor Zievienger a traha cu hopi amor 
obedenciendo e yamada di Dios pa su 
bida. 

Awe dr. Julius Wong Loi Sing ta Profe- 
sor na ‘Graduate School’ y Seminario di 
Moody Bible Institute na Chicago USA. 
Recientemente Julius a duna un work- 
shop pa empresario y ehecutivonan na 
Biblioteca Nacional di Aruba. 

Durante di e seminario el a reta e partici- 
pantenan pa bin cu un idea nobo basa 
riba principionan di e seminario pa cual 
tabatin un premio pa match $1000. Cual 
premio a ser gana pa Jarvis y Gwendolyn 
Winklaar. 

Simbolicamente a entrega pareha Wink- 
laar un pan-dushi Arubiano recordando 
asina e trabou duro cu sra. Gloria Ziev- 
inger tabata haci pa por a aporta cu e 
gastonan familiar y tambe n’e ministerio, 
como resultado awe dr. Julius Wong Loi 
Sing ta Profesor na Chicago USAy ta duna 
entrenamento den Caribe, Sur America, 
Europa, Asia y Africa den formacion di 
lider den mas of menos 50 diferente area. 
Sra Gloria no por tabata presenta pa mo- 
tibo di salud. Ta duna un danki special- 
mente na Ed y Luisette Kraal cu nan min- 
isterio Saved To Serve Ministry (Salba pa 
Sirbi) cu a organisa tur e workshopnan y e 
conferencia: Aruba Trampolin pa Mision 
Global. Dios ta bon. 













































AWEMainta Diabierna, 21 Augustus 2015 


19 


X presa b o mes 

Un cara cu ta blink di arogancia y hipocrecia 

Po: Leslie R. Merkies, 


ORA cu nos ta keriendo cu t’e politiconan 
di MEP so awe ta desespera y ansia pa bolbe 
drenta den puestonan di gobernacion, nos a 
bin ta observando cu e verlengsnoer di MEP, 
sr. Andin Bikker, cu den “Pueblo na Palabra” 
ta wordo bisa cu a scoge su domicilio politico 
bao di rabo di MEP, ta birando mas desespera 
y ansia cu esnan di MEP mes pa drenta den un 
puesto di mandatario di nos Pais. 

E ta defendiendo abiertamente tur decisicion 
di den pasado (desbentahoso pa pueblo y ben- 
eficioso pa “friends y family”) di su ex-partido 
(di medida) cu alma y curpa. 

Aparentemente verlengsnoer di MEP, sr. Andin 
Bikker ta di acuerdo cu e expresionnan: “Co’i 
e refineria pone riba bo lomba y bay cune fo’i 
Aruba.” 

Si e ponencia aki a bira realidad, a sosode e 
tempo aya, n’e manera cu supuestamente ta- 
bata MEP y su verlengsnoer Bikker su deseo, 
awe sr. Andin Bikker lo no por ta papiando cu 
tanto agonia di trece un tal sr. Nelson English 
paden pa un intermediacion (cu lo costa hopi 
miyon) pa trata asuntonan di un posibel re- 
apertura di e refineria. 

Ami ta kere cu e idea astuto di intermediacion 
aki tabata hole na un “rip off plan” di nos Pais. 
Loke si ta di lamenta ta, cu Gobierno di MEP di 
e tempo aya a rechaza e tremendo oferta/deal, 
cu tabata riba mesa y cu ta ensera e.o.: 1. In- 
verti 1.5 biy. dolar den up-grade e refineria pa 
por a continua competitivamente den funcion 
riba termino largo; 2. entrega tur tax-holiday 
y cuminsa paga belastingnan na Aruba mescos 
cu tur otro compania; 3. garantiza Gobierno 
di Aruba un pago di Winstbelasting di por lo 
menos Afl.50 miyon tur aña, perde of gana 
placa, y cu Valero a propone n’e Gobierno 
di MEP na aña 2007/2008 pa por a deshaci 
di pagamento di e BBO riba exportacion di 
petroleo y su productonan. 

Un BBO riba exportacion cu Gobierno di MEP e 
tempo ey cu supuesto sosten moral y intelecto 
di verlengsnoer di MEP, sr. Bikker a primi 
Valero Aruba Refinery cune. 

Si Gobierno di MEP a acepta esun oferta/deal 
di e tempo aya, nos tur por ta sigur cu awe 


ainda nos lo tabatin un refineria (sea Coastal 
mes of un otro compania di renombre) ta fun- 
cionando na Aruba. 

Sinembargo e mesun oferta aki (rechaza dor 
di ex-PM Nel Oduber y ex-MinFin. Swaen) e 
compania Valero nunca a duna Gabinete Mike 
Eman -1, ni maske cuanto a pidi pa pone tal 
oferta den discusion atrobe riba mesa pa reap- 
ertura di e refineria na 2009/2010. 

Tambe t’asina, cu sr. Andin Bikker c’un cara cu 
ta blink di arogancia y falsedad, den e ultimo 
temponan ta papiando hopi nonsens. 

P.e. “Si bo no (tabata) tin deficit no mester a 
bay fia placa ningun caminda”, expresionnan 
di e hurista Andin Bikker. 

Mientras ta conoci cu deficit of sin deficit di be- 
groting (hasta cu un overschot) Gobiernonan 
di hopi pais den mundo sa y ta haci fianzanan 
pa sea cubri nan deficit (ora cu ta necesario) of 
pa haci inversionnan grandi (di infrastructura) 
den e pais corespondiente. 

E overschot, sea ta destina na prioridadnan 
chikito p’e pueblo of ta spar e temporalmente. 

Verlengsnoer di MEP, sr. Bikker (un hurista), 
ta pretende cu tur mocion (motie) cu sosten di 
mayoria den Staten, p.e. esun recien pa studia 
e posibilidad di un reapertura di e refineria ta 
un orden obligatorio, fo’i cual no por (no mag) 
desvia, na Gabinete of n’e Minister concerni. 
Esaki ta incorecto. 

E unico mocion cu sosten di mayoria den Stat- 
en, segun nos Constitucion, cu tin e consecuen- 
cia serio cu e Gabinete of e Minister concerni 
tin cu sigui y tin cu saca su conclusion y retira, 
ta un “Mocion di Desconfianza”/ “Motie van 
Wantrouwen”, na unda Staten den su mayoria 
ta retira su sosten di confianza den e Gabinete 
completo of e Minister concerni. 

Mi ta di acuerdo si, cu Gabinete of e Minister 
concerni semper bay mester tuma tur mocion 
di Staten na consideracion serio. 

Un otro locura di verlengsnoer Bikker ta, ora 
cu e ta pretende pa nos Premier Mike Eman y 
nos Pais bira un mendigo di Hulanda. 
Mientras cu ta verlengsnoer di MEP, sr. Bikker, 
hunto cu su ex-partido MEP mes t’esnan cu a 


pusha na Hulanda pa bin cu e organo di CFT 
na Aruba, tabata y ta bisa cu entrada di CFT pa 
controla Aruba su asuntonan financiero ta un 
acto di entrega di Aruba su autonomia/Status 
Aparte, awe e mesun verlengsnoer di MEP, sr. 
Bikker, ta bisa cu e kier pa CFT bin na Aruba, 
basta cu Hulanda duna Aruba placa, un regalo 
den saneacion financiero manera cu Curacao 
y St.Maarten a haya. 

Esaki ta un actitud di sr. Bikker cu nos ta yama 
“hipocresia di marca mayor”. 

Segun sr. Bikker, e abilidad di negosha kier 
men: “Yora”, “lembe”, “mendiga” naHulanda 
pa haya placa, pa Hulanda financia Aruba su 
debenan. 

Esaki t’e unico conclusion cu nos por deduci 
di e ponencianan di sr. Andin Bikker riba e 
topico aki. 


DTI ta cera awe 
21 di augustus 2015 



DTI ta anuncia cu pa motibo di manten- 
cion riba sistema di computer, DTI no 
por duna servicio riba diabierna dia 21 di 
augustus 2015. 

DTI lo continua cu servicionan riba di- 
aluna dia 24 di augustus 2015. 

DTI ta pidi disculpa p’e inconveniencia. 
E trabaonan ta pa por brinda un miho 
servicio n’e publico. 

Young Acfors Aruba di Da Vinci Academy 


A realisa un 
biahe educativo 
pa NewYork 



SIMAN pasa, e studiantenan di Young Actors Club a 
bolbe bek Aruba depues di un viahe educativo pa New 
York. 

E dies studiantenan cu a haci e viahe ta varia entre 13 
y 17 aña y nan a keda un siman na New York unda cu 
nan a filma parti di nan pelicula nobo “The Package” y 
tambe nan a sigui diferente workshops di actuacion n>e 
famoso “The Acting Studio New York”. 

“Nos a scohe concientemente pa diferente workshops,” 
Armand Simon, Director di Da Vinci Academy y inicia- 
dor di e proyecto aki ta menciona. 

"Nos tin un grupo hopi talentoso y e 
intencion di e workshops tabata pa ilustra e 
diferente technicanan di actuacion/' 

Armand ta sigui. 

E studiantenan a wordo introduci n>e technica di 
Meisner, nan a siña technicanan pa hasi audicion, con 
pa analisa script, historia di teatro, construcion di un 
monologo y actuacion dilanti camera. 

Banda di e schedule intensivo di tur e workshops tambe 
e Young Actors a haci diferente filmacionnan pa nan 
pelicula nobo. 

“E pelicula ta tuma lugar parcialmente na New York y 
parcialmente na Aruba. 

Durante e simannan venidero nos lo caba di filma na 
Aruba p>asina cuminsa hinca esaki den otro,” Armand 
ta bisa, ya cu e ta desea di manda esaki pa AIFF. 
“Producion di e pelicula aki no por a ser realisa sin e 
ayudo di diferente sponsornan,” Armanda ta enfatisa. 

“ Na nomber di tur e studiantenan di Young Actors Club 
nos ta gradici e sponsornan: Divi Impact, ATA, Kiwanis, 
Caribbean Mercantile Bank, NOW!, Setar NV, Utilities 
NV, ASAP, Visser Trading, My Time y Minister Paul Croes 
p>e sosten y confiansa”. 

Xpresa bo mes 

Sanger Arubiano 

Po: Tocomohoco 


Obsekio pa 
President 
Barack Obama 


E prome habitantenan di Aruba tabata In- 
djan. Y nos sanger Indjan Arubiano nos a 
hereda di nos ancestronan cu tabata biba 
na Aruba prome cu tanto stranhero a 
bin mata nan hamber akinan. 

Nos rasa Indjan Arubiano ta basa riba 
herencia di sanger. 

Pais Aruba ta pertenece na nos, y nos 
no mester lubida locual Gobierno kier 
pa nos stop di corda. E teranan aki ta di 
nos, y nos sanger Indjan lo sigui existi pa 
siglo di siglonan. 

Nos mester stop destruccion di nos na- 
turalesa manera ta wordo haci y lo sigui 
wordo haci pa construccion di e bendita 
‘green corridor’. 

Matanan balioso a wordo ranca cu bobcat 
y chubato. 

Hopi tereno huurgrond a wordo kita fo’i 
Arubianonan di famianan bieu. A bira 
tempo p’e Gobierno aki, cu a haci tanto 
desaster baha na awa. 

Nan a djis yena saco y biaha p’ariba 
p’abou sin produci nada drechi. Aruba 
ta na bancarota, y criminalidad a bay fo’i 
man. 

Nos ta wordo invadi cu stranhero y bida 
a bira demasiado caro. 



Riba sosten di Parlamento nos no por 
conta; nan tambe t’ey pa yena nan saco. 

Si nan tabatin bon intencion mes, esey 
a somenta n’e momento cu nan a haya 
nan prome salario. Y mi no ta kere den e 
partidonan cu ta lantando cabes, mayoria 
ta consisti di stranhero. 

Macamba y Surnameño of otro inmigran- 
tenan, e resistencia mester sali di nos mes. 
Nos mester traha un ley constitucional 
cu ta proteha tur persona cu tin sanger 
Arubiano hereda di su ancestronan. 

Si bolbe laga e lucha den man di hende 
stranhero, nos futuro y esun di nos de- 
scendientenan ta pinta scur. 



TATIANA Saturnino-Felix (Propietario di Tera 
Percussions) y Ariadna Nicasia di hermana isla 
Corsou, pinta un tambor na man cual lo wordo 
presenta n’e Acting Consul General Hormazd 
Kanga. 

E consulado Mericano na Corsou lo manda e tam- 
bor Mera pa President Barack Obama n’e White 
House. 


Por inscribi ainda pa competencia di carne y cabrito 


MANERA ta conoci, e aña lo bira e di tres 
biaha cu ta organisa e competencia di carne y 
cabrito diadomingo 30 di augustus durante di 
Interpaso 2015. E dos prome biahanan tabata 
un exito total. 

Esaki tambe ta stimula nos criadonan di bestia 
den e caso aki di carne y cabrito pa por pone 
mas atencion na nan ehemplar. Dune mas 
ainda un mihor cuido y pa por tin bestianan 
di rasa tambe. 

Otro aspecto tambe cu mester tene cuenta ta 
con bo mes ta anda cu e bestia na momento 
di cana. Un bon postura y fuerte para riba su 
patanan. Su formacion di dentadura mester ta 


den bon forma. Ta rekisitonan cu sigur mester 
tene cuenta pa por tin un mihor resultado den 
e competencia di carne y cabrito. 

Durante di e di e dos ultimo aña e reaccion di 
publico tabata sumamente positivo pa loke ta 
trata e competencia di e ehemplarnan di rasa 
y tambe crioyo. 

Nan ta encanta di mira cu tin tipo di competen- 
cianan asina na Aruba. E parti cu ta hasi esaki 
asina importante ta cu huesnan internacional 
ta husga e competencia aki cu ta presente spe- 
cial p’e Interpaso 2015. 

Entrenan tin huesnan cu tin hopi aña di ex- 
perencia. Otronan cu ta veterinario y tin nan 
propio consultorio. No ta papiando aki di 


profesionalnan rib’e tereno aki di tanto cabay, 
carne y cabrito. 

E invitacion ta keda pa den caso cu ainda bo 
no a inscribi bo ehemplar cu ta sea carne of 
cabrito pa por hasi esaki mas pronto posibel. 
Tuma contacto cu nos na Santa Rosa na tel; 
585-8102 y participa den e 3er Competencia 
di canre y cabrito cu lo tuma lugar na Villa Flo- 
ralina durante di Interpaso 2015 diadomingo 
30 di augustus venidero. 

Pa hasi esaki bo tin oportunidad te cu diahuebs 
otro siman 27 di augustus. Despues di esaki no 
tin chens mas pa inscribi y p’asina duna tempo 
tambe pa finalisa tur rekesitonan organisatorio 
p’e diadomingo di competencia. 

Segun Trovel Weekly 

Desaroyo Turistico na 
Aruba ta sigui bay 
den bon direccion 

TRAVEL Weekly recientemente a publica un articulo riba tur e inversi- 
onnan cu ta haciendo pa mehoracion di e Producto Aruba. 

E articulo ta cuminsa na splica cu e exito di turismo, di un isla turistico, 
ta depende di e sosten di Gobierno, partnernan hotelero, inversioni- 
stanan, desaroyadornan, authoridad di aeropuerto, negociantenan y e 
amabilidad di localnan. 

Tin islanan tine miho cu otro aunke cada un ta depende tambe di atrac- 
cionnan local manera ta beach y atraccionnan historico y cultural. 

Pa Travel Weekly Aruba tin e formula perfecto, mirando cu reciente- 
mente a inverti mas di 100 miyon Dollar pa mehoracion di hotelnan y di 
e experiencia di e bishitantenan. 

Den un entrevista cu Minister di Turismo Sr. Otmar Oduber, e ta menciona 
cu tin un otro 50 miyon dolar ta riba mesa pa sigui inverti pa aña 2016. 
E mandatario ta bisa: “Tur sector ta mesun determina pa sigui mehora 
nos One Happy Island”. 

E articulo ta sigui menciona cu entre e inversionnan hotelero recien tin 
esun di Hyatt Regency Aruba Resort Casino & Spa’s cu a haci un inversion 
multimiyonario pa marca su di 25 aniversario. 

Divi Resorts ta invertiendo mas di 36 miyon Dollar den 60 camber luhoso 
na Divi All-Inclusive y 135 suite adicional na Divi Phoenix. 

E cambernan di Divi Dutch Village tambe ta cla pa haya un cambio den 
look. Marriott Aruba tin planea pa inverti 20 miyon Dollar den e siguiente 
aña pa mehoracion y renobacion. 

Holiday Inn Resort Aruba a caba di completa un inversion di 20 miyon 
na renobacion y lo gasta otro 2 miyon dolar prome cu e fin di e aña aki. 
RIU Palace Aruba tambe ta conta cu un inversion den renobacion di 25 
miyon dolar y lo habri su portanan e luna aki, mientras na banda, nan a 
caba di habri RIU Palace Antillas enfocando riba solamente adulto. 

Otro propiedadnan cu ta enfocando riba mehoracion ta Renaissance 
Aruba Resort and Casino, La Cabana Beach Resort and Casino, Tropicana 
Aruba Resort and Casino, The Mill Resort and Suites, Bucuti & Tara Beach 
Resort, Talk of the Town Hotel and Beach Club, Occidental Grand Aruba 
y Manchebo Beach Resort & Spa. 

Adicional n’e renobacionnan y mehoracionnan haci n’e hotelnan, Aruba 
Airport Authority tambe ta enfocando na mehoracion di Aeropuerto 
Reina Beatrix. Esaki ta inclui WiFi upgrade den espacionan publico di 
aeropuerto, instalacion di kiosconan pa pasaheronan, 3 espacio nobo pa 
benta di cuminda, mehoracion di e espacio di yegada y mehoracion di e 
espacionan di VIP. 

Tambe AAA a anuncia un inversion di 100 pa 150 miyon dolar pa me- 
horacion di Aeropuerto Reina Beatrix p’e proximo añanan nos dilanti. 

E articulo den Travel Weekly ta remarca e hecho cu Aruba den aña 2014 
a celebra e di 1 miyon bishitante cual ta 9.5% mas compara cu aña 2013. 
P’e prome kwartaal di e aña aki Aruba a ricibi 294.411 bishitante cual ta 
20 porciento mas cu e temporada di fin di aña, di aña 2014. 

E articulo aki a hala hopi atencion p’esunnan cu ta pendiente di noticia 
riba rednan social y un biaha mas ta demostra cu Aruba su desaroyo 
turistico ta rib’e caminda corecto. 


Monique Palm, Mary Joan Foundation 

Tur Banco lo ta 
presente na 
y Turn up the Pink' 
fundraising event 



TUR cuater banco, esta Aruba Bank, CMB, Banco di Caribe y 
RBC Bank a confirma nan presencia diadomingo awor 23 di 
augustus na Mary Joan Foundation su actividad pa recauda 
fondo pa asina mantene e fundacion su portanan habri. 

Esaki ta pa facilita tur esnan cu ta desea di contribui cu un 
standing order na MJF. Por pasa libremente n’e tent di bo 
banco di preferencia pa asina hasi bo donacion. 

Flexibilidad di standing order ta cuminsa na AWG 10.00, AWG 
15.00, AWG 20.00, AWG 25.00 ypa esnan cu ta desea di duna 
algo mas cu e sumanan menciona semper ta welcome. 

“Turn up the Pink” fundraising event lo cuminsa for di 8or di 
mainta y lo termina pa 8or di anochi y lo tuma lugar na Enter- 
tainment Center na Dakota. 

Mary Joan Foundation kier gradici tur cuater banco cu mesora 
a confirma nan asistencia pa yuda facilita cu Aruba su pobla- 
cion generoso por hasi nan donacion. 

Cada granito ta yuda pa Mary Joan Foundation sigi existi. 
“Aruba, nos di MJF ta conta cu boso sosten. Hopi t’e voluntari- 
onan cu lo duna di nan tempo p’e actividad aki y Mary Joan 
Foundation kier gradici e empleadonan di banconan pa nan 
contribucion rib’e dia aki,” Monique Palm ta bisa. 

Pa mas informacion por tuma contacto cu nos na 588-9999, 
pasa na nos oficina na Sabana Blanco #8 of por like nos Face- 
book Page - Mary Joan Foundation Aruba. 

ELIAS Dijkhoff su animo ta “super yen y cla pa bay” 
manera e mes a bisa dialuna mainta riba tereno di Marin- 
iers Kazerne na Savaneta. E ta forma parti di e di 8 grupo 
di e programa Formacion Social destina na capacitacion 
di hobennan. 

Den su prome intento, Elias Dijkhoff no a caba cu e 
trayecto di 12 luna, pero rapidamente a wak e fout cu 
el a haci y a inscribi di nobo. “E biaha aki mi ta bay full.” 
Dijkhoff ta un di mas di 20 hoben cu a inicia e prome di 
tres parti di e trayecto di Formacion Social cu ya tin tres 
aña brindando un oportunidad nobo na hobennan cu a 
perde den caminda, no a caba scol y no ta traha. 

E programa ta un iniciativa di Minister President Mike 
Eman cu a haya sosten completo di Ministerio di Defensa 
Hulandes. 

Como tal, e participantenan ta pasa tres luna den Mari- 
niers Kazerne na Savaneta bou guia di Tenientenan di 
Arumil. 

E fase aki ta enfoca riba entrenamento fisico, pero princi- 
palmente e aspectonan di disciplina, obediencia, respet, 
responsabilidad y trabou den ekipo. 

“Aki nan ta traha riba bo pa siña y controla bo mes. No 
haci co’i loco cu bo cabes.” 

Aunke cu pa algun semper ta resulta dificil, Dijkhoff a 
splica cu e mihor manera ta pa bo caracter ta bon. 

“Djis ta suave y haci loke nan bisa bo. Su conseho ta p’e 
hobennan cu a drenta of ta pensando pa drenta Formacion 
Social, pa sinta nan cabez y sigui bay dilanti. 

“No worry cu ningun hende; ta pa bo mes bo ta haciendo 
e.” 

E hoben a cuminsa su di dos chens pa un di dos chens 
den bida cu un actitud hopi positivo y cu e lesnan siña di 
e biaha prome. 

“Mi sa cu mi por a cab’e. Ami a faya, sigui mi brothernan 
malo y ma bula hunto cu nan. Pero e biaha aki mi ta pone 
tur hende un banda y scoge pa mi mes. Su obhetivo ta pa 
keda leu di mal influencianan, caba un estudio y haya un 
bon trabou. 

Pa mas informacion tocante Formacion Social su meta, 
resultado y proceso di registracion, por bishita e pagina 
di Formacion Social riba Facebook of yama 522-5352. 


Un di dos chens po un di dos 
chens den bido 

Formacion Social 
ta contento 
di yama Elias 
Dijkhoff bon bini 
un bes mas 

Proyecto 
"Salba nos 
Tribon" cu 
diferente 
actividad 
durante Shark 
Week Aruba 


UN plataforma cu ta inclui diferente organisacion y persona, ta lansa e proyecto “Salba 
nos Tribon” cu un Shark Week (siman di tribon) sumamente interesante na Aruba. 

E organisacionnan envolvi ta entre otro Parke Nacional Arikok, Directie Landbouw, Vis- 
serij en Veehouderij (Santa Rosa), Directie Natuur en Milieu, Hadicurari, Aruba Reef 
Care, Dutch Caribbean Nature Alliance y Biblioteca Nacional. 

Den opdracht di Dutch Caribbean Nature Alliance y financia door di Nederlandse Post- 
code Lotterij, e proyecto “Salba nos Tribon” lo tin un duracion di 3 aña. 

Lo traha hunto cu piscadonan, sambuyadornan, expertonan y nos comunidad pa yega 
n’e meta pa conscientisa pueblo di Aruba di e importancia di nos tribonnan. 

Tambe lo genera data cientifico di nos tribonnan y finalmente proteha nan populacion 
den lama di Aruba. 

Shark week ta core di 22 te cu 29 di augustus y ta yena cu varios actividadnan. 
Diasabra 22 di augustus: Ta cuminsa pa 7 or y mei di anochi, cu un “discussion panel” 
yama “Ban papia di nos Tribonnan” n’e centro di bishita di Parke Arikok. Pa habri e dis- 
cusion di tribon na Aruba nos ta invita tur piscado, sambuyador y hend’i lama. 

E motibo specifico pa nos invitacion, ta pasobra sambuyador y hend’i lama tin conoce- 
mento amplio tocante nos bida marino. 

Diadomingo 23 di augustus: Pa 8 or di mainta te cu 12 or di merdia na Aquawindie’s 
Dive Center lo tin un di dos module di e programa Junior Ranger unda muchanan lo siña 
tocante nos rifnan y con tribon ta importante pa mantene e rifnan. 

Ademas lo transporta e muchanan pa Boca Catalina unda nan por bay snorkel y disfruta 

di nos bida marino. 

Exposicion: Henter e siman lo tin un exposicion 
chikito na centro di bishita di Parke Arikok. 
Ademas lo tin tayernan pa muchanan artistico y 
motiva cu kier yuda pinta un bunita Mural hunto 
cu nos artista local Robert Tromp. 

Kooyman ta apoya nos dor di sponsor pintura y 
materialnan p’e actividad aki. Lo expone e Mural 
riba diabierna 28 di augustus pa 7 or di anochi, 
unda henter publico ta invita pa bin admir’e na 
Jads Dive Center na Seroe Colorado, San Nicolas. 
Movie night: Na final di e siman, diasabra lo tin 
un movie night cu e tema di Tribon cu ta tuma 
luga pa 7or y mey di anochi na centro di bishita 
di Parke Nacional Arikok. 

Nos ta invita comunidad di Aruba henter pa bin 
disfruta di e actividadnan unico y hopi intere- 
sante di Shark week. 

Bin apoya nos tribonnan cu ta esencial pa nos 
bida marino. 

Fundocion Fomily First 

Ta ofrece diferente programa pa stimula 
famianan pa construi y mehora relacionnan 



DEN cuadro di nos vision: 
“Famianan sano p’un Aruba 
prospero”, nos ta kere cu un di 
e yabinan clave pa alcansa nos 
proposito den bida ta dor di 
relacionnan stabil den e seno 
familiar. 

Basa rib’esaki, Family First 
ta ofrece diferente program- 
anan pa stimula famianan y 
individualnan pa construi y 
mehora relacionnan cu pro- 
gramanan manera Reforsando 
Relacionnan pa parehanan, 
Tatanan Campeon pa nos 
tatanan y sin laga afor nos ho- 
benan, nos por a ofrece Cross 
Road Youth Project. 

Nos ta yuda famianan desoraya 
forsa y capacidad familiar y 
yuda nan obtene acceso na 
recursonan p.e. otro instanci- 
anan pa haña ayudo. 

E mission di Fundacion Fam- 
ily First ta pa alcansa fami- 
anan/personan y ofrece nan 
sosten,informacion y servicio- 


nan cu lo stimula y dirigi nan 
rib’e caminda pa t’un famia 
uni, fuerte, sano y prospero. 

Tur esaki ta rekeri fondonan y 
a realisa un actividad pa recau- 
da fondo den forma di un rifa. 
Nos ta contento pa anuncia e 
exitoso bendemento di e rifa. 
Den futuro cercano, lo tin mas 
actividad pa recauda fondo pa 
por realisa mas programanan 
na beneficio di nos comunidad. 

E feliz ganadornan di e pre- 
mionan ta: le premio: Apple 
Ipad. Ticket nr.2900. 

2e premio: Weekend Stay na 
High Rise hotel. Ticket nr. 
2868. 

3e premio: Brunch Laguna 
Restaurant. Ticket nr. 1349. 

Un danki ta bai na nos donors, 
tur cu a apoya nos cu com- 
pradi caarchi di rifa y Notaris 
Taekema-Rodriguez kende a 
oficia e sacamento di premio. 


Fundacion Family First cu curso pa pareha 

## Relorsando Relacionnan ## 


STICHTING Family First conhunta- 
mente cu Departamento Asuntonan So- 
cial ta organisa pa di segundo bez e cur- 
so pa pareha “Reforsando Relacionnan”. 

Den cuadro di nos vision: “Famianan sano pa 
un Aruba prospero”, Family First ta sigui traha 
rib’e importancia di relacionnan sano. 

Na luna di mei ultimo, nos tabatin un bon 
acogido di nos prome curso pa parehanan 
titula ‘Reforsando Relacionnan.’ 

Nos ta ofrece e curso aki un biaha mas na luna 
di september, 2015. E lo tuma lugar 5 bez y lo 
cuminsa diamars 1 di september 2015. 


Un bes cu bo ta den un relacion stabil bo tin 
e trankilidad pa enfoca bo mes pa alcansa 
metanan. 

Tin diferente tipo di relacionnan y nos ta en- 
foca riba relacionnan di pareha y su efecto rib’e 
generacion mas hoben. Den e diferente tipo di 
relacionnan nos a riparacu tin un necesidad 
grandi pa jmdansa den e area ei. 

Den e curso aki lo presenta teorianan, her- 
mentnan y entrenemento pa mehora reforsa 
y refresca relacionnan entre pareha cu lo guia 
na felizidad y e bienestar di nan nan famia. 


mento firme y identidad reconoci. Muchanan 
cu lanta den un ambiente stabil ta ricibi un 
herencia incalculable. 

Fechadiecursolota: september 1,8,15,22 y 29, 
2015 pa 7pm-9pm na Family First, Dominican- 
essen straat 17 (Den edificio di Ez Corporation). 
Inscripcion lo tuma lugar na oficina di Fam- 
ily First. Tel: 5842555/690-0288. Email: 
Familyfirstaruba.org.Instructor: Enid 
de Kort, Terapista di relacion y famia. 
Bin inscribi na tempo pasobra cupo ta limita. 
Solamente nos ta tuma 10 pareha. 



Un hogar trankil ta un hogar unda tin crece- 

Amsterdam a yama ben bini 
na studiantenan di Aruba 


DEN HAAG\AMSTERDAM - Den 
stadhuis di Amsterdam a tuma 
lugar awe merdia un recepcion p’e 
studiantenan di Curaçao, Boneiro 
y Aruba. Den e sala di reunion di 
e municipio di Amsterdam weth- 
ouder Simone Kukenheim a yama 
tur e studiantenan bon bini. 

E recepcion a conta cu presencia 
especial di Prome Minister di 
Aruba Mike Eman, Minister di 
Infrastructura Benny Sevinger, 
Minister Plenipotenciario Alfonso 
Boekhoudt, Directora di Gabinete 
di Aruba Shandra John, function- 
ario di departamento di Enseñansa 
di Gabinete di Aruba Ivonne Navas 
y e mentor pa Amsterdam Lourdes 
Bramble-Tromp. 

Den su discurso n’e studiantenan 
sra. Kukenheim a menciona e 
hecho cu e studiantenan a laga 
nan situacion cu nan conoce na 
cas pa un pais y un ciudad nobo. 
E wethouder a bisa e grupo di 
studiante pa no sinta cu pregun- 
tanan, pero busca ayudo cerca nan 
mentor of funcionarionan na nan 
Hogeschool of Universidad. 

“Si ta nesesario sigi un curso di 
Hulandes. Percura pa boso tin un 
bon winterjas. Corda tambe cu 
Amsterdam ta un ciudad cu yen di 
historia y hopi di ofrece, manera e 
diferente museonan. Haci conoci 
cu otro studiante y cera amistad, 
haci uso di bo contactonan pa crea 
un network grandi pa bo mes. 
Pero principalmente haci uso di e 
ciudad di Amsterdam pa explora 
bo talentonan,’ asina wethouder 
Kukenheim a bisa e studiantenan. 

Prome Minister Mike Eman a 
gradici municipio di Amsterdam 
pa nan hospitalidad pa cu nos stu- 
diantenan. Tambe premier Eman 
a recorda e studiantenan cu na 
tur momento nan mester acerca e 
Gabinetenan of otro instancianan 
pa sosten durante di nan estudio. 




E programa a continua na unda 
Tanya Fraai a entrevista diferente 
studiante tocante nan estudio, 
e razon pa a scohe pa bin studia 
na Amsterdam y otro topiconan 
interesante. 

Esaki ta di cinco aña cu muni- 
cipio di Amsterdam ta organisa 
e recepcion aki p’e grupo nobo di 
studiantenan di e parti Caribense 
di Reino Hulandes. 

Kerekentenchi-Bibliotheek a sera 
vakantie cu Back 2 School Festival 

KEREKENTENCHI hunto cu Bibliotheek a cera vakanti den un 
ambiente grandi. 

Diabierna 14 augustus, Kerekentenchi hunto cu Bibliotheeka organisa 
un evento publico cu e nomber ‘Back 2 School Festival’ na San Nicolaas 
pa clausura di vakantie grandi, di cual a haya atencion den nos comu- 
nidad en general cu a yega San Nicolaas cu e muchanan pa nan gosa 


nan ultimo dia di vakantie. 

Un danki special tur artista, gruponan di baile, cantante y sponsernan 
pa nan apoyo pa por a logra organisa un actividad pa nos muchanan 
sera vakantie cu hopi ambiente. 

Kerekentencchi club y Bibliotheek ta desea tur mucha y hobenan un 
aña escolar exitoso. 

E proyecto Ciudad 
Oraño contribuyendo 
n # e desaroyo social, 
educativo, artistico y 
cultural di e hobennan 


TUR cos ta cla pa diasabra awor, mas di 100 
persona a inscribi p’e audicion di e teleserie 
local. 

E hobennan di Yo Club a kies pa pone e titulo 
di nan teleserie ful na Papiamento, Oranjestad 
na Papiamento ta Ciudad Oraño. 

Educacion, creatividad, colaboracion colec- 
tivo y interaccion social t’e puntonan di enfoke 
di e proyecto Ciudad Oraño cu ta dividi den 
3 categoria: actuacion, produccion multi- 
camera y produccion sonido y musica. 

Tur e 3 categorianan aki ta conta cu tayer- 
nan educativo, e tayernan lo wordo duna pa 
profesionalnan rib’e tereno audiovisual cu 
lo duna guia y entrenamento na cada par- 
ticipante. Pa medio di tayernan ‘hands-on’ e 
participantenan ta haya e posibilidad di siña 
door di haci, experimentando y explorando 
nan creatividad. 

Na final di e tayernan e participantenan lo 
traha den grupo conhunto cu profesionalnan 
riba nan tarea final cu ta e teleserie Ciudad 
Oraño. E fase final ta brinda na e participan- 


tenan e oportunidad pa siña traha den grupo, 
colabora cu otro y comunica cu otro, e proceso 
aki ta stimula interaccion social entre e par- 
ticipantenan. 

Na final di e proyecto aki e hoben ta bira 
mas rico den habilidadnan audiovsual cu ta 
importante den e era digital aki. Ademas di 
siña tecnicanan cu por wordo uza pa semper, 
tambe e hoben ta haya e oportunidad pa ex- 
plora y expresa su talento, socialisa y descubri 
su pasion. 

Pa medio di colaboracion colectivo y interac- 
cion social e hoben ta siña traha den un forma 
colectivo abase di un bon comunicacion, un 
cualidad esencial pa un hoben su futuro y 
trayecto laboral. 

Aunke fundacion CINEARUBA ta wordo cat- 
egorisa como un fundacion cultural, e proyec- 
tonan di fundacion CINEARUBA a demostra 
cu e fundacion ta mas cu unicamente cultura. 
E proyectonan di fundacion CINEARUBA 
tin tambe e coneccion social, educativo y 


artistico, pero mas importante ta cu den tur 
e proyectonan di e fundacion hubentud ta 
central. 

Asina mes e fundacion tine dificil na momento 
di busca subsidio dor cu e fundacion no ta un 
fundacion completamente social. 

Na Aruba e posibilidad pa fundacionnan so- 
cial y deportivo haya subsidio ta mas amplio 
cu e fundacionnan cultural. Unoca t’e unico 
organisacion na Aruba cu ta duna subsidio 
na fundacionnan cultural y actual Unoca no 
ta den e estado pa haci esey. Esaki no ta keda 
fundacion CINEARUBA ningun otro opcion 
pa haci un yamada na otro organisacionnan 
y comerciantenan pa yuda fundacion CINEA- 
RUBA haci e proyecto aki posibel pa medio di 
un donacion. 

Datonan con pa haci un donacion por haya 
riba www.cinearuba.com. 

Personanan cu kier forma parti di e audicion, 
e tayernan di multi-camera y di e produccion 
di sonido y musica por inscribi rib’e pagina 
web di www.yoclub.org. 

Fundacion Movemiento ta 
Bida cu toernooi 60+: 
. Copa Jani Brokke 




www.facebook.com/AWEMainta 


visit our website 


www.AWEMainta.com 


E aña aki atrobe, Fundacion Movemiento 
ta Bida tin su acostumbrado toernooi di 
60+ Copa “Jani Brokke”. 

Nos ta start sali cu e weganan di softball 
riba veld di Sabana Grandi dia 23 di au- 
gustus cuminsado for di 9:00am. 

E shedule ta lo siguiente; 9:30 am: Doush- 
ar vs Aruba Juniors, ll:45am: Astros 
vs Jane Viper, 1:00 pm: Boomerang vs 
Nambino, 2:45 pm: Aruba Juniors 50+ vs 
Budlight, 4:30 pm: Astros50+ vs Movers. 

Dia 30 di augustus, e campeonato lo 
sigui cu 1 wega amistoso 68+ entre e 
2 team nan di Playa & pariba di brug. 

Tur esnan interesa lo por tuma contacto 
cu: Mr. Leon Schaarbaai & Rudy Leysner 
na telefoon 5942546 . 

Pa mas o menos 2 siman lo tin diferente 
competencia den diferente sport: Billard, 
Domino, Golf, Tennis, Futbol, Volleyball, 
Bowling & Atletismo. 

Fundacion Movemiento ta Bida ta brinda e 
adulto mayor un temporada masha dushi 
den diferente sport haciendo movecion, 
cual lo termina cu broche de oro cu en- 
trega di premio na: Aruba Raquet Club 
dia: 12 di september, 2015. 

Servicio pa 
Comunidad 



Brandweer: 911 

Polis: 100 

Polis Oranjestad: 102 

Polis San Nicolas: 104 

Polis Santa Cruz: 105 

PolisShaba: 107 

Polis TipLine: 11141 

Ambulance San Nicolas: 584-5050 

AmbulanceSasaki: 582-5573 

AmbulanceWayaca: 582-1234 

Hospital: 527-4000 

Centro Medico San Nicolas: 524-8833 
SVB (AO-Ziekmelding): 527-2782 


Botica na warda 


Pabou di Brug: Trupiaal N.v. 

Pariba di Brug: Serv. Seroe 
Preto N.V. 


Dokter na warda 


Pabou di Brug: 

Pariba di Brug: Tromp 


Servicionan 


ELMAR Storingdienst: 

523-7147 

SETAR Storingdienst: 

117 

Digicel: 

145 

WEBStoringdienst: 

525-4600 

Reina Beatrix Int'l Airport: 

524-2424 

Serlimar: 

584-5080 

Arugas: 

585-1198 

Guarda Costa: 

913 

Funeraria 

AD Patres: 

5842299 

Aurora: 

5886699 

The OliveTree: 

5820000 

Fundacion 

Rode Kruis Aruba 

582-2219 

FADA: 

583-2999 

Fundacion Respeta Mi: 

582-4433 

Fundacion Guia Mi: 

587-1677 

Muhe den Dificultad: 

583-5400 

Telefon pa Hubentud: 

131 

Centro Kibrahacha: 

588-3131 

Stichting Bloedbank: 

587-0002 

MaryJoan Foundation: 

588-999Ç 

jKoningin Wilhelmina Fonds:582-0412| 


Cas Editorial 


flm 



i iru! 


The Media Group 

Magrietstraat #3 
Oranjestad, Aruba 
Tel: 583-1400 fax: 583-1444 

Orario oficina: 

Dialuna pa diabierna 
8am - 5pm 

Cuenta dibanco: 

CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Abonament: Afl 25,- pa luna 


Director: 


Victor"Toko"Winklaar 
Victor R.Winklaar 



Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


"Señor ta mi wardador, mi no tin falta di nada. 

Den cunucu di yerba berde e ta ponemi sosega, 

E ta hibami na awa trankil, pami bolbe haya forza" 
Salmo 23 


Cu honda pena na nos curason, 
pero conforme cu boluntad di Dios, 

Nos ta anuncia fayecimiento inesperadamente di nos, 
Esposo,Tata,Welo, Ruman, Omo, 

Sr. Modesto 
Ismael Ruiz 

Mihor conoci como" Dede" 

15 Juni 1935- 18Augustus 2015 


Officier in de Orde van Oranje Nassua KB 1995, 

Melvin Jones Aruba Lions Club, 

Senador Aruba Jaycees, 

Ex Empleado di Lago, 

Ex Parlamentario di AVP Gabinete Henny Eman II y III, 

Na nomber di su: 

Sra. Esposa : Rocio Ruiz Paternina 

Yiunan : Derwin Ruiz 

Sylvettey Estefano Croes Ruiz 
Kenneth y Maria Ruiz Ortiz 

Nieto y Nietanan stima : Derward, Diantha, Derson, Diandra, 
Denisha, Dayson, Jelsyvette, 

Kennylienne, Lyxienne y Allyrah 

Ruman nan : Guillermo"Mito" y Astrid Ruiz Bareñoy 

yiunan 

Sra vda. Ursulina RuizTromp y yiunan 
Victor"Vito"y Filomena RuizWolffyyiunan 

na Bonaire 

tTeofilo y Rosa Ruiz Croes y yiunan 
tCipriano" Eloy" y Renolfa Ruiz Petrocchi y 

yiunan 

Margarita y Fabian Thiel Ruiz y yiunan 
Maria Ruiz y Dr. Edwin de Cuba y famia 
Rofino"Rufo"y Sulaika Ruizy yiunan 
Ann y Franklin Bareño Ruiz y yiunan 

Su barbero stima : Jerry Wong 

Swa : Guillermo Paternina y famia na Colombia 

Ihanan, Sobrino y Sobrinanan, Primo y Primanan, Comery 
Compernan 

Demas famia: Ruiz, Partenina, Croes, Ortiz, Bareño,Tromp, 

Wolff, Petrocchi,Thiel, de Cuba, Britten, Kelly, Berg, Pourier, 
Thijsen, Krozendijk, Figaroa y demas famia, ta invita tur amigo 
y amiganan, bisiña, ex-trahadornan di LAGO, miembronan di 
Arubaanse Volks Partij, compañeronan di Aruba Lions Club, 
miembronan di SAC, miembronan di JCI, Senadornan di JCI, 
Aruba South Little League, Aruba North Little Leaguey Aruba 
Little League, pa asisti na e acto di entiero cual lo tuma lugar 
diauna 24 di augustus pa 4'or di atardi saliendo for di misa 
Santa Anna na Noord pa santana catolico na Noord. E restonan 
mortal lo ta reposa for di 1 'or di atardi na misa Santa Anna na 
Noord. 



Adres pa condolencia: Aurora Funeral Home Diasabra 22 di 
augustus di 7'or pa 9'or di anochi. 

Nos ta pidi nos disculpa si den nos dolor y tristeza nos por a 
lubida un of mas familiar di nos difunto stima, nos sentimien- 
tonan ta cu boso tambe. 

"Semper mi lo ta den boso curason, 
y di e lugar bunita unda mi ta mi lo cuida y proteha boso 
semper" 

Cu inmenso tristesa na nos curason nos kier a anuncia fayeci- 
mento di nos mama, wela, suegra, ruman y tanta 



Sra. Vda. Marcela 
Geerman-Kock 

Cariñosamente yama:"Chela" 
*24-09-1931 - 118-08-2015 


Na nomber di su: 

Yuinan: Teresita (Sita) y Ricardo (Cado) Kock-Geerman 

Efraim (Frem) y Alexandrina Geerman-Ridderstaat 
Rubia y Ignacio (Theo) v.d. Linden-Geerman 
Cecilia (Shila) Geerman 

Johannes (Johnny) y Mariela Geerman-Kransen 
Rebecca Geerman y Eric Schwengle 

Nieto/Nietanan: Magally y Andy Sanchez-Kock y yuinan, 

Giovanni y Luz Kock-Cardona y yuinan, Carol v.d. Linden y 
yuinan, Mirlanda y Cederick v.d. Linden y yuinan, Sharlene 
Schwengle y yuinan, Sherine Schwengle y yuinan, Sue-Ann 
Schwengle, Jomaira y Rolf van Nassau- Geerman y yiu, Jillienny 
Geerman, Rosellen Angela y yui, Roxanne Angela y yuinan, 
Stephany Falconi y Hil Bruinsma y yui, Jeanisse Zievinger y 
Edward Semeleer y yuinan 

Rumannan: Vda. Sebastiana Croes-Kocky famia 
Vdo. Venancio Kocky famia 
Vda. MargoTodman-Kock y famia 

Swa y cuñanan: Vda. Margarita Webb-Geerman y famia 
Vda. Bertha Paesch-Geerman y famia 
Claudio y Maria Geerman-Webb y famia 
Sobrina y sobrinonan, prima y primonan, comer y compernan, 
ihanan y amigonan 

Su amiga: Vda. Nena Kransen y famia 

Grupo Flor di Brazil, staff y personal y compañera, compañero 
di Stichting Thuiszorg Jaburibari, ayudantenan na cas Sharon, 
Jacky, Kanisha 

Demas famia: Geerman, Kock, v.d Linden, Schwengle, Ridder- 
staat, Kransen, Sanchez, Cardona, Angela, Falconi, Zievinger, 
Semeleer, Croes,Todman, Willems, v.d. Biezen,Thiel, Winterdaal, 
Tromp, Loefstok, Baarh, Jacapuchi, Pieternella, Webb, Paesch 

Ta invita tur famia y conocir pa e acto di entiero cu lo tuma 
lugar diamars 25 di augustus 2015 na misa Sagrado Curason na 
Savaneta. E restonanmortal di nos defunta stima lo ta entre 2'or 
pa 4'or pm na misa y despues pa Santana central na Sabana 
Basora. 

Adres pa condolencia: Nuñe # 57 

Nos kier a pid disculpa si nos por a lubida cualkier famia den e 
momento dificil nan aki. 

Lo tin un box pa donacion den misa pa Wilhelmina Kanker- 
fonds. 

Registra awo! 

Manda bo e-mail na 
noticia@awemainta.com 

"Den cunucu di yerba berde El a pone mi sosega. 

E ta hiba mi na awa trankil, pa mi bolbe haya forza". 

Ps. 33-1,2,3 

Cu inmenso tristeza na nos curazon pero conforme cu boluntad 
di Dios, nos ta anuncia fayecimento cristianamente di 


Envez di manda flor of krans, por hasi un donashon na 
Wilhelmina Kankerfonds. Lo tin un box disponibel den Misa pa 
e gesto bunita aki. 


Adres pa condolencia ta: 

Aurora Funeral Home dia 21 di augustus 2015 di 7or pa 9or. 

Sra. Vda. Maria 
Nicomeda Dubero-Dirksz 


Mihorconoci como"Chichi" 


Na nomber di su 
Esposo: 

Su yiunan: 


Su nietonan: 


Mescos cu nieto: 


tJean-André Dubero 
Gwenny y Erwin (Winky) 

Laida y Daniel 

Andy y Claudia 

Jeanella y Shaniro 

Gerwin y Gianny, Genilee y Ulrich, 

Genaila, Isaac, Jaydon, Jayron 

Darl 


Su bisanietanan: 
Su rumanan: 


Su tantanan: 
Swa y cuñanan: 


Su suegronan: 


Primo y primanan, ihanan, comer y compernan, bisiña y 
conocirnan y demas famia Dubero y Dirksz, su pimanan stima 
Sita Yarzagaray y Eda Geerman y demas famia mucho hopi pa 
menshona. 


Sra. Christófera 
(Tina) de Cuba-Kelly 

Alabezta invita pa tres sacrificio di 
Misa cual lo tuma lugar dianan: 

Diasabra: 22 di augustus 2015 

Diamars: 25 di augustus 2015 

Diahuebs: 27 di augustus 2015 


Ta invita pa e acto di entiero cual ta tuma lugar diasabra 22 di 
augustus 2015 pa 4'or di atardi, saliendo for di Misa Inmaculada 
Concepcion pa Santana Catolico na Sta, Cruz. 

For di 2or di atardi e restonan mortal lo reposa den Misa 
Inmaculada Conception na Sta. Cruz. 


Julius Leonel 
Hugo Kruydenhof 

Mihor conoci como"Shorty Suriname" 
*22-05-1936-117-08-2015 


Na nomber di su: 
Compañera: 

Yiunan: 


Yui di crianza: 
Suegra: 


Rosaura Martha 

Muriel Kruydenhof y yiunan 
Kenneth Kruydenhof y yiunan 
Johnny Kruydenhof y yiunan 
Julisa Kruydenhof y 
Luis Rodriquez y yiu Jaydon Rodriquez 

Ivan Winklaar 

Novia Martha 


Tur su Rumannan, sobrino y sobrinanan, nieto y nietanan, 
bisanietonan, cuñanan, prima y primonan, bon amigo y 
bisiñanan. 

Demas famianan: Kruydenhof, Simons, Deekman, Isselt, Martha, 
Otto, Winklaar, Bakmeyer y demas famianan na Aruba, 
Suriname, Curacao, Hulanda y Italia. 

Acto di entiero lo tuma lugar diabierna 21 augustus 2015 pa 
10'or di mainta na misa San Fransisco de Asis na Playa 
siguiendo despues pa Santana Central di Sabana Basora. E 
restonan mortal lo ta reposa for di 9'or di mainta den misa. 

Adres pa condolencia: Aurora Funeral Home, diahuebs 20 
augustus 2015 di 7'or pa 9'or di anochi. 

Despues di entiero nos no ta ricibi bishita di condolencia na cas. 

Si den nos tristeza nos por a lubida algun famia nos ta pidi nos 
disculpa. 


Girienny y Girlainy 
Juan Dirkszyjuinan Eddy, Neyda y 
Diana y famia, Amparo y Paola 
tPe Dirksz 

Sra. Vda. Bertha Geerman y famia 

Sra. Florita Dirksz y famia 

Ada y Wichi Croes y famia 

Jossy Dubero y famia 

Mena y Ronny Kelly y famia 

tSwindo y Ina Dubero y famia 

Antji y Benny Vrolijk y famia 

Mariana Duberoyfamia 

Chela y Benny Roga y famia 

Lelia y Walter Kelly y famia 

Giovanny Dubero y famia 

Rita van Doberren 

Jacky Rollock 

Sra vda. Clarita Thiel 

Sra. Alba Soto-Pachano 

Sr. Humberto y Amira Jimenez- Ortiz 

Sr. Eddy y Mientje Kelly 


"Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


Cu inmenso tristesa na nos curason nos ta participa 
fayesimento di: 

Gradicimento/lnvitacion 

Pa medio di esaki, yiunan y demas famia ta gradici tur esnan cu 
a demonstra nan atencion durante enfermedad, fayecimento y 
entiero di nos difunto stima: 


AW Malntca 


Tel: 583-1400 FaK 583-1444 

"Señor ta mi wardador, min'tin falta di nada 
Den cunucu di yerba berde e ta pone mi sosega. 

E ta hiba mi na awa trankil, 

Pa mi bolbe haya forsa". 

Salmo: 23 

Cu hopi tristesa pero conforme cu boluntad di Dios nos ta 
anuncia cu a bay drumi den brasa di Señor 


Lorena Matilda 
Esmeralda Gietel-Agatha 

Mihor conoci como:"Aya of Era" 
^04-07-1925 - 120-08-2015 

Acto di entiero lo wordo anuncia despues. 

Aruba ta cla pa scohe su maximo 
representantenan di Beyeza 

6 condidoto to compiti p'e titulo moximo di Miss Arubo 



STAR Promotion Foundation ta den pleno preparacion pa trese 
un espectaculo di beyeza local riba escenario diadomingo awor 
23 di Augustus 2015 den e Ballroom di Marriott Resort & Stellaris 
Casino, pasobra e 6 candidata compitiendo p’e titulo maximo di 
Miss Aruba ta cla pa brinda Aruba un show fabuloso. 

Den e siman cu ta tras di lomba e 6 candidatanan a haci nan pho- 
toshooting oficial cu fotografo Jason Margarita y bou direccion di 


Endy Croes. E potretnan moderno y fresco ta cuadra cu e imagen 
cu Star Promotion Foundation kier pa Aruba su maximo represent- 
ante di beyeza representa. Esnan cu ta interesa pa asisti n’e magno 
evento por tuma contacto cu su candidata preferi of cu Mieckey 
Gravenhorst na 5672688. Pa mas informacion y potret por like e 
facebook page di Miss Aruba Pageant. 

Hopi exito na Charelle, Eymi, Nicole, Thalia, Kim y Alysha. 

















